KIRKENYT 


Fra  områdepræsidentskabet: 


Lignelsen  om  den  barmhjer- 
tige samaritaner,  som  vi  al- 
le kender  så  godt,  blev  fortalt 
for  at  påpege,  at  vi  ikke  må 
være  for  snæversynede,  når  vi 
skal  definere,  hvem  vores  næste 
er,  og  hvordan  vi  skal  behandle 
ham  eller  hende. 

Den  lovkyndige,  der  kom  til 
Frelseren,  forsøgte  at  fange 
ham  i  en  fælde  ved  at  spørge: 
»...  hvad  skal  jeg  gøre  for  at  ar- 
ve evigt  Hv?«  Frelseren  lod 
ham  klogt  selv  besvare  sit 
spørgsmål.  »Hvad  står  der  skre- 
vet i  loven?«  spurgte  han.  Den 
lovkyndige  kendte  skrifterne  og 
citerede  loven  for  Frelseren. 
»Du  skal  elske  Herren  din  Gud 
af  hele  dit  hjerte  og  med  hele 
din  sjæl  og  med  hele  din  styrke 
og  med  hele  dit  sind,  og  din 
næste  som  dig  selv«.  Frelseren 
erkendte,  at  det  var  således,  og 
sagde  til  ham:  »Gør  dette,  så 
skal  du  leve«. 

Men  den  lovkyndige  var  ik- 
ke tilfreds.  Det  er  nemt  at  elske 
Gud  eller  at  tro  at  vi  gør  det, 
og  det  er  let  at  sige.  Men  det  er 
langt  vanskeligere  at  elske  og 
behandle  sin  næste  som  sig  selv. 
Den  lovkyndige  gjorde  sådan, 
som  vi  måske  gør  eller  somme 
tider  ønsker  at  gøre,  og  fandt 
en  undskyldning  eller  forsøgte 
at  begrænse  antallet  af  de  men- 
nesker, som  kunne  kaldes  vores 
næste.  Han  var  kommet  til 
Frelseren  i  håb  om  at  få  lidt 
hjælp  til  at  gøre  arbejdet  lettere 
og  »retfærdiggøre«  sig  og 
spurgte:  »Hvem  er  så  min  næ- 
ste?« Derpå  fortalte  Frelseren 
sin  forunderlige  lignelse  om 
den  barmhjertige  samaritaner 
og  skildrede,  hvordan  vi  skal 
udvide  vores  definition  på, 
hvem  »vores  næste«  er,  fremfor 
at  begrænse  den.  Han  sluttede 
med  det  samme  spørgsmål, 
som  han  stillede  den  lovkyndi- 
ge -  og  os  -  så  vi  kan  svare  for 
os  selv:  »Hvem  af  disse  tre,  sy- 
nes du  nu  har  vist  sig  at  være 
den  mands  næste,  der  faldt 
iblandt  røvere?« 


Samaritaneren  gav  manden 
fra  Jerusalem  den  hjælp,  han 
behøvede.  Det  betød  ikke  no- 
get for  ham,  at  manden  fra  Je- 
rusalem var  af  en  race,  som  sa- 
maritanere ellers  ikke  havde 
omgang  med. 

Samaritaneren  nøjedes  ikke 
med  at  tage  sig  af  de  øjeblikke- 
lige behov  men  gik  endnu  vi- 
dere, for  han  bragte  ham  hen 
til  et  herberge  og  betalte  for,  at 
han  kunne  blive  plejet  frem- 
over. 

Hvem  siger  vi,  at  vores  næ- 
ste er? 

Er  vores  næste  begrænset  til 
vores  nærmeste  naboer?  dem  vi 
kan  lide?  dem,  vi  mener  kan 
hjælpe  os?  dem,  vi  mener  vil 
tage  imod  evangeliet?  og  forka- 
ster vi  dem  som  vores  næste, 
hvis  de  ikke  gør  det? 

Hvordan  behandler  vi  vore 
næste?  ofrer  vi  os  kun,  når  det 
er  bekvemt  for  os,  fremfor  at 
hjælpe  med  at  dække  vores  næ- 
stes behov  og  gøre  det  på  tids- 
punkter, hvor  de  har  brug  for 
os?  Hvor  ofte  forventer  vi  i  sel- 
viskhed noget  til  gengæld  -  be- 
vidst eller  ubevidst? 

Hvordan  vores  forhold  er  til 
vores  næste,  bestemmer  vi  selv, 
fordi  det  er  os,  der  definerer 
ham  eller  hende  som  vores  næ- 
ste. Vi  kan  også  fornemme  de- 


res behov,  og  eftersom  vi  ken- 
der os  selv  bedre  end  nogen  an- 
den, ved  vi  også  bedst,  hvordan 
vi  kan  hjælpe  dem. 

Det  kan  være  med  et  brød  - 
måske  ved  at  lytte,  når  folk  har 
tunge  byrder  at  bære  -  måske 
med  et  råd  eller  kærligt  og  for- 
stående ord  -  måske  med  en 
indbydelse  til  at  få  del  i  evange- 
liets velsignelser  -  måske  er  det 
nok  for  dem  blot  at  vide,  at  vi 
er  der,  hvis  de  får  brug  for  os. 
Men  hvad  behovet  end  er,  så 
lad  os  finde  udveje  til  at  ind- 
lemme flere  mennesker  i  vores 
kreds  af  »næster«  og  elske  dem 
som  os  selv,  på  sådanne  måder, 
at  de  kan  fornemme  det  og  vi- 
de det.  Vi  må  ikke  forvente,  at 
folk  reagerer  på  det,  vi  gør.  Vi 
må  heller  ikke  holde  op  med  at 
regne  dem  som  vores  næste, 
hvis  de  ikke  reagerer.  Vi  vil  al- 
drig holde  op  med  at  elske  os 
selv.  Hvis  vi  virkelig  elsker  vo- 
res næste  som  os  selv,  vil  vi  hel- 
ler aldrig  holde  op  med  at  elske 
dem.n 

Ældste  Albert  Choules  jun. 

Fra  det  europæiske  områdes 
repræsentanter  for  hovedbestyrelserne: 

Men  før  I  søger  efter  rigdom, 
søg  Guds  rige 


■ 

Søster  Dorothea  S.  Condie. 

Et  af  de  skriftsteder,  som  jeg 
ofte  funderer  over,  er  no- 
get, som  profeten  Jakob  har 
sagt  i  Mormons  Bog.  Nogle  af 
de  mest  storslåede  taler  i  denne 
bog  er  skrevet  af  ham  selv,  og 
selv  om  vi  ikke  så  ofte  nævner 
ham  som  de  andre  nephitiske 
profeter,  så  udviser  han  alle  de 
samme  gode  egenskaber,  som 
kendetegner  en  ægte  Kristi  dis- 
cipel, i  de  få  kapitler  han  har 
bidraget  med  i  denne  inspirere- 
de bog. 

Jakob  lyttede  til  Herrens 
røst,  hvorpå  han  adlød.  Han 
lærte  folk,  havd  de  havde  brug 
for  at  høre  og  ikke,  hvad  de 
ønskede  at  høre.  Da  han  havde 
fået  sit  »embede  for  Herren«, 
forkyndte  han  frejdigt  og  uden 
frygt  omvendelse  til  folk,  fordi 
han  var  interesseret  i  deres  vel- 
færd og  deres  sjæle. 

Et  af  de  problemer,  der  be- 
kymrede ham  og  Herren  me- 
get, var  deres  verdslige  rigdom- 
me. Et  problem  der  lige  så  vel 
angår  os  i  vore  dage.  I  Jakobs 
bog  2:18-19  læser  vi: 

»Men  førend  I  søger  efter 
rigdom,  søg  Guds  rige.  Og  efter 
at  I  har  fået  håb  i  Kristus,  skal 
I  få  rigdomme,  om  I  søger  dem 
i  den  hensigt  at  gøre  godt,  at 


klæde  den  nøgne,  at  føde  den 
slutne,  at  sætte  de  fangne  fri  og 
at  bringe  den  syge  lindring.« 

Der  er  mange  verdslige  rig- 
domme tilgængelige  for  os  i 
dag,  og  mange  af  os  er  velsig- 
net med  mange  materielle  go- 
der. Hvis  vore  forfædre,  som  le- 
vede for  et  hundrede  år  siden 
eller  bare  for  halvtreds  år  siden, 
kunne  besøge  os  i  dag,  ville  de 
formodentlig  sammenligne  vo- 
res almindelige  huse  og  lejlighe- 
der med  slotte,  der  er  udstyret 
med  både  mærkelige  og  dejlige 
møbler  og  opfindelser.  Jeg  bry- 
der mig  ikke  om  at  sige  at  vi 
skal  -  eller  at  Herren  endog  har 
bedt  os  om  -  at  leve  i  trange 
kår.  Tiderne  har  ændret  sig,  og 
meget  af  det,  der  var  luxus  i 
går,  er  blevet  nødvendigheder  i 
dag,  men  somme  tider  har  vi 
brug  for  at  standse  op  og  spør- 
ge os  selv:  »Hvor  meget  har  jeg 
egentlig  brug  for?«  Hvor  man- 
ge af  de  såkaldte  »nødvendig- 
heder« er  i  virkeligheden  luxus, 
og  kunne  af  Herren  defineres 
som  alt  for  meget  verdsligt 
gods?  Hvor  meget  af  min  tid, 
min  kærlighed  og  mine  interes- 
ser helliger  jeg  disse  rigdomme? 

Hvis  vi  søger  Guds  rige  først, 
så  vil  vi  ikke  have  så  meget  tid 
til  at  søge  efter  verdslig  rigdom 
og  nære  kærlighed  til  jordiske 
besiddelser.  Jakob  giver  i  disse 
skriftsteder  også  et  løfte  om,  at 
hvis  vi  søger  Guds  rige  først,  så 
vil  vi  få  håb  i  Kristus.  Og  hvis 
vi,  sammen  med  dette  håb,  sø- 
ger efter  rigdomme,  så  vil  det 
være  i  en  bestemt  hensigt,  nem- 
lig ikke  for  selv  at  anvende 
dem,  men  for  at  hjælpe  andre, 
for  at  »klæde  den  nøgne,  at  fø- 
de den  sultne,  at  sætte  de  fang- 
ne fri  og  at  bringe  den  syge  og 
nødlidende  lindring«. 

Det  var  Jesu  Kristi  mission. 
Han  byggede  ikke  slotte  til  sig 


selv,  men  han  hjalp  dem,  der 
levede  i  åndelig  og  timelig  fat- 
tigdom. En  af  de  største  prøvel- 
ser og  fristelser  i  vore  dage  er  - 
hvad  skal  jeg  gøre  eller  hvor- 
dan skal  jeg  reagere  på  disse 
verdslige  rigdomme,  som  vi  er 
velsignet  med,  og  som  vi  nemt 
kan  erhverve  os,  hvis  vi  ønsker 
det? 

Er  det  virkelig  muligt  for  no- 
get jordisk  menneske  i  vore  da- 
ge at  opnå  denne  form  for  fuld- 
kommenhed eller  pligtopfyld- 
enhed?  Jeg  tror,  at  vi  allesam- 
men kender  én,  som  virkelig 
har  overvundet  verden,  én,  der 
kun  tænker  på  andre.  Mother 
Theresa  sagde  for  nylig,  at  de 
fattige  i  virkeligheden  er  rige, 
og  de  rige  fattige.  Det  lyder 
måske  forkert,  men  er  der  ikke 
meget  sandhed  i  disse  ord? 
Hvis  vi  tilhører  de  rige,  hører  vi 
så  også  med  til  de  åndeligt  fat- 
tige, som  der  tales  om? 

Vi  vil  kunne  overvinde  vores 
kærlighed  og  hengivenhed  for 
jordisk  gods  og  samle  vores 
kærlighed  og  interesse  om  vor 
himmelske  Faders  børn.  I  de 
sidste  måneder,  hvor  jeg  har 
fulgt  og  været  vidne  til,  hvor 
mange  lande  der  har  kæmpet 
og  stridt  for  demokrati,  så  er 
jeg  blevet  opmærksom  på,  hvor 
mange  mennesker  i  denne  ver- 
den der  bogstavelig  talt  man- 
gler både  mad,  tøj  og  omsorg. 

Problemet  med  rigdom  og 
fattigdom  gik  Jakob  på  for  me- 
re end  2.500  år  siden,  og  det 
bør  også  gå  os  på  i  dag.  Folk  i 
Mormons  Bog  på  Almas  tid 
måtte  lære  denne  dejlige  lektie. 
Må  vi  følge  deres  eksempel. 

»Og  i  deres  lykkelige  forhold 
afviste  de  således  ikke  nogen, 
der  var  nøgen  eller  sulten,  tør- 
stig eller  syg  eller  som  mangle- 
de pleje,  og  deres  hu  stod  ikke 
til  rigdom;  derfor  var  de  gav- 
milde mod  alle,  både  gamle  og 
unge,  både  trælle  og  frie,  både 
mænd  og  kvinder,  enten  de  var 
udenfor  kirken  eller  i  kirken, 
og  der  var  ingen  personsanseel- 
se  med  hensyn  til  dem,  der  stod 
i  trang.«  □ 
Søster 

Dorothea  Condie. 


Officielle 
retningslinier  og 
bekendtgørelser 

Musikken  i  Primary  bør 
hjælpe  til  at  skabe  en  ær- 
bødig atmosfære,  undervise  i 
evangeliet  og  hjælpe  børnene 
med  at  føle  den  glæde  der 
kommer  ved  at  synge.  Børnene 
skal  have  mulighed  for  at  lære 
salmerne  og  musikken  til  særli- 
ge primaryprogrammer.  Benyt 
kun  kirkegodkendt  materiale  til 
sang,  der  synges  i  Primary.  Ved 
særlige  lejligheder  kan  lederne 
vælge  at  synge  fædrelandssange 
eller  sange  beregnet  til  højtider. 
Disse  sange  bør  være  af  høj 
kvalitet  og  passe  til  søndagen. 
Dirigenten  bør  vælge  sange,  der 
passer  til  børnenes  alder. 

Musik,  der  er  skrevet  for  at 
imødekomme  særlige  behov  i 
wardets  Primary,  kan  synges 
lejlighedsvis.  Musikken  bør  væ- 
re af  høj  kvalitet  og  bør  ikke 
distribueres  til  andre  ward.  □ 
Primary  -  håndbog, 
s.  27-28. 


Første  danske 
missionær 
til  DDR 


Søster  Karina  Rasmussen  er  kal- 
det til  at  være  missionær  i  Øst- 
tyskland. En  mission  hun  begyndte 
januar  1990. 

Siden  november  1989  er  der 
sket  en  udvikling  i  Østeu- 
ropa som  næsten  har  taget  vejr- 
et fra  os.  Vi  har  set  frem  til,  at 
alt  det  der  er  sket  det  sidste 
halve  år  vil  blive  til  fremgang 
for  Guds  Kirke  på  jorden.  At 
grænserne  nu  vil  være  helt  åb- 
ne for  forkyndelsen  af  det  san- 
de evangelium:  Jesu  Kristi 
evangelium  sådan  som  han  selv 
har  forkyndt  det  gennem  profe- 
ten Joseph  Smith  og  alle  de  ef- 
terfølgende profeter.  Vi  har  i 
mange  år  -  140  -  nydt  evange- 
liet her  i  Danmark  og  nu  er  ti- 
den kommet  til  nye  lande  i  Eu- 
ropa. De  fleste  steder  har  evan- 
geliet godt  nok  været  forkyndt 
tidligere,  men  det  var  før  2. 
verdenskrig,  så  Kirken  har  ikke 
været  organiseret  i  sin  fylde  i 
mange  år  på  de  kanter. 

Men  nu  sker  der  noget.  Det 
Første  Præsidentskab  har  med- 
delt, at  der  er  oprettet  8  nye 
missioner  i  Europa:  Græken- 
land, Tjekkoslovakiet,  Ungarn 
og  Polen.  De  andre  4  ligger  i 
lande  der  allerede  har  missio- 
ner: Tyskland,  Italien,  Portugal 
og  Belgien. 

Der  vil  således  nu  være  34 
missioner  på  kontinentet  og  i 
hele  verden  255.  Alene  i  år  er 


der  nu  meddelt  oprettelse  af  27 
missioner. 

Glimrende  forbindelser  med 
regeringsledere,  sammen  med 
dyb  interesse  i  befolkningen 
med  hensyn  til  religion  har  ført 
til  oprettelsen  af  de  nye  missio- 
ner, siger  vore  ledere. 

I  1974  sagde  præsident  Kim- 
ball  til  regionalrepræsentanter- 
ne. »Jeg  kan  ikke  se  nogen  god 
grund  til  at  Herren  skulle  åbne 
nye  døre,  som  vi  ikke  er  parate 
til  at  gå  ind  ad.  Herren  vil  åbne 
døren,  når  vi  er  parate.« 

Vore  ledere  siger  idag,  at  det 
er  mere  end  et  tilfælde  at  mu- 
lighederne for  nye  missionærer 
netop  kommer  på  et  tidspunkt, 
hvor  missionærskaren  har  nået 
40.000,  det  er  en  tilstrækkelig 
styrke  til  de  nye  opgaver. 

I  et  interview  fornylig  sagde 
ældste  Russell  M.  Nelson: 
»Præsident  Kimball  havde  ret  i 
sin  vision  af  hvad  der  kunne 
ske,  og  hvad  der  ville  ske.  Vi 
har  stadig  den  samme  udfor- 
dring -  vil  vi  være  parate  med 
nye  missionærer  og  budskabet? 
Vil  vi  være  parate  for  de  mange 
mennesker  i  de  forskellige  lan- 
de og  på  deres  eget  sprog?  Men 
vi  har  også  troen  på,  at  hvis  vi 
vil  gøre  alt  hvad  vi  kan,  så  vil 


Herren  fortsat  hjælpe  os  med 
den  opgave  han  har  givet  med- 
lemmerne af  sin  kirke.  For  med 
Guds  hjælp  er  intet  umuligt. 

Den  nye  tjekkiske  mission 
bliver  udskilt  fra  Den  østrigske 
Mission,  Øst  og  i  hele  landet  er 
der  nu  ca  200  medlemmer  ud 
af  en  befolkning  på  15,6  mill. 
Jugoslavien,  Rumænien  og 
Bulgarien  vil  stadig  være  en  del 
af  Den  østrigske  Mission,  Øst. 
Missionen  i  Tjekkoslovakiet 
blev  oprindelig  oprettet  i  1929, 
lukket  under  2.  verdenskrig  og 
genåbnet  i  1946  og  endelig  luk- 
ket i  1950. 

Den  græske  Mission  var  og- 
så en  del  af  Den  østrigske  Mis- 
sion, Øst.  Her  bor  mere  end 
200  medlemmer  inklusive  Kre- 
ta, udaf  en  befolkning  på  ca  10 
mill.  Kirken  er  endnu  ikke  så 
kendt  i  Grækenland,  men  mis- 
sionærerne behersker  sproget 
udmærket  og  virker  nu  i 
Athen. 

Den  ungarnske  Mission  har 
også  været  en  del  af  Den 
østrigske  Mission,  Øst.  Her  er  i 
øjeblikket  (marts  90)  75  med- 
lemmer ud  af  en  befolkning  på 
10,7  mill.  Kirken  har  været  i 
Ungarn  siden  1988  og  er  ikke 
ukendt  i  landet.  Der  har  tvært- 


imod været  meget  gode  forbin- 
delser med  regeringen.  Missio- 
nærerne har  mange  henvisnin- 
ger og  har  mange  gadeudstillin- 
ger. Fornylig  har  der  været  bå- 
de radio-  og  TV-udsendelser. 
Man  koncentrerer  sig  mest  om 
Budapest,  for  her  er  Kirken 
mest  kendt,  og  myndighederne 
synes  at  mene,  at  missionærer- 
ne har  haft  en  særdeles  god 
indflydelse  på  det  der  sker  i 
landet. 

Den  polske  Mission  har  også 
været  en  del  af  Den  østrigske 
Mission,  Øst.  Polen  blev  allere- 
de indviet  til  evangeliets  for- 
kyndelse af  præsident  Kimball  i 
1977. 

Der  er  ca  150  medlemmer 
ud  af  en  befolkning  på  38  mill. 
Flere  missionærpar  har  virket  i 
Polen  siden  1977  og  de  første 
ældster  ankom  i  1988.  Kirken 
er  på  vej  frem,  især  i  Warsza- 
wa. På  det  sted  hvor  Kirken 
ejer  en  grund  har  missionærer- 
ne forskellige  udstillinger.  Der 
bliver  i  øjeblikket  bygget  en 
kirkebygning  som  bliver  færdig 
til  efteråret. 

Med  nye  missioner  de  steder 
er  der  ingen  tvivl  om,  at  Kir- 
ken er  ved  »at  bide  sig  fast«  og 
vi  skal  snart  høre  nyt  fra  de  ste- 
der. 

Under  stavskonferencen  i 
København  den  18.  marts  for- 
talte præsident  Spencer  Condie 
om  sin  datter  som  er  missionær 
i  Leningrad,  hvor  der  nu  er  35 
medlemmer.  Som  det  fremgår 
andet  steds  har  København 
stav  sendt  sin  første  missionær 
til  DDR. 

Herrens  ånd  er  begyndt  at 
virke.  □ 

Church  News  og 
Jørgen  Ljungstrøm 


Månedens 
spørgsmål 

Hvem  var  konge  i  Dan- 
mark i  1850.  Og  hvad 
blev  han  især  kendt  for? 


KIRKENYT 

3 


Det  blev  til  108.637  sider 


Jørgen  Ljungstrøm  ved  arbejdsbordet 


Når  det  den  18.  maj  1990 
bliver  fyraften,  sættes  der 
punktum  for  en  epoke  i  Kir- 
kens oversættelsestjenestes  hi- 
storie i  Danmark.  Den  dag  hol- 
der Jørgen  og  Grethe  Ljungs- 
trøm op  med  at  arbejde  for 
Kirkens  oversættelseskontor  i 
København  for  at  fortsætte  de- 
res tilværelse  som  aktive  pen- 
sionister. Jørgen  har  bl.a.  pla- 
ner om  at  tage  et  flygel  på  ryg- 
gen og  drage  på  mission  som 
musikmissionær  i  Mexico. 

Grethe  Ljungstrøm  begyndte 
at  arbejde  for  Kirkens  oversæt- 
telsestjenste  allerede  i  1969,  da 
hun  startede  med  at  gennemlæ- 
se de  oversatte  manuskripter 
for  fejl.  »Det  var  Jørgen  W. 
Schmidt  der  i  sin  tid  spurgte, 
om  jeg  ikke  var  interesseret  i  at 
gennemlæse  for  Kirken«,  for- 
tæller Grethe  Ljungstrøm. 

Senere,  da  Bernd  Larsen 
blev  leder  af  oversættelseskon- 
toret,  fik  Grethe  mere  og  mere 
oversættelsesarbejde.  »I  starten 
var  jeg  meget  nervøs  ved  at 
oversætte.  Jeg  slog  simpelthen 
alle  ord  op.  Jeg  ved  ikke  hvor 
mange  ordbøger,  jeg  har  slidt 
op  -  det  er  ikke  få«.  I  alle  årene 


efter  sad  Grethe  derhjemme  og 
oversatte  indtil  1988,  da  hun 
kom  ind  til  resten  af  staben  på 
kontoret  på  Hans  Egedesgade  i 
København. 

Alle,  der  kender  Grethe 
Ljungstrøm,  ved  at  hun  er  me- 
get hurtig.  Hun  taler  hurtigt, 
hun  handler  hurtigt.  Nogle  ville 
kalde  hende  hyperaktiv.  Bernd 
Larsen,  der  i  en  årrække  var 
den  øverste  leder  af  Kirkens 
oversættelsesarbejde  i  Europa, 
sagde  engang  om  Grethe:  »Hun 
er  sandsynligvis  den  oversætter 
i  Europa,  der  formår  at  få  mest 
fra  hånden«.  Der  er  vist  ingen 
anden  oversætter,  der  har  for- 
mået at  oversætte  en  hel  konfe- 
rencestjerne på  kun  tre  uger. 

I  mange  år  har  Grethe  over- 
sat Stjernen,  alle  materialer  til 
Hjælpeforeningen  samt  semi- 
narmaterialerne. 

Jørgen  Ljungstrøm  begyndte 
sin  karriere  i  Kirkens  tjeneste 
som  lageroptæller  på  distribu- 
tionscentret den  18.  december 
1969.  Efter  i  nogen  tid  at  have 
gået  og  talt  lager  op,  blev  Jør- 
gen fastansat  som  assistent  for 
Jørgen  W.  Schmidt,  der  på  da- 
værende tidspunkt  var  den 


øverste  leder  for  alle  Kirkens 
arbejdspladser  i  Norden. 

I  efteråret  1971  blev  det 
klart,  at  den  daværende  leder  af 
Kirkens  oversættelseskontor  i 
Danmark,  Bernd  Larsen  ville 
rejse  til  USA  for  at  studere.  Le- 
delsen af  Kirkens  oversættelse  i 
Europa  spurgte  derfor  om  Jør- 
gen var  interesseret  i  jobbet,  og 
den  1.  januar  1972  overtog  br. 
Jørgen  Ljungstrøm  officielt  job- 
bet som  Translation  Supervisor 
ved  oversættelseskontoret  på 
Grundtvigsvej  27  i  København. 

»Det  var  små  hyggelige  lo- 
kaler, vi  havde  på  Grundvigs- 
vej«,  fortæller  Jørgen,  »vi  øn- 
skede at  iværksætte  Bernd  Lar- 
sens plan  om  at  samle  alle,  der 
var  beskæftiget  med  Kirkens 
oversættelsesarbejde  på  kontor- 
et, men  det  var  umuligt  på 
grund  af  de  meget  trange  plads- 
forhold«. 

»Vi  beskæftigede  dengang 
omkring  30  personer,  som  alle 
sad  derhjemme  og  arbejdede. 
Det  betød,  at  lektiehæftet,  der 
skulle  oversættes,  først  blev 
sendt  ud  til  det  medlem,  der  ar- 
bejdede som  oversætter,  derfra 
til  en  gennemlæser,  som  måske 
sad  i  den  anden  ende  af  landet. 
Siden  skulle  manuskriptet  med 
rettelser  skrives  rent,  hvilket 
blev  gjort  af  et  tredje  medlem, 
hvorpå  det  renskrevne  manu- 


skript blev  sendt  ud  til  en  kor- 
rekturlæser, der  endelig  returne- 
rede det  til  kontoret  på  Grund- 
tvigsvej, hvor  man  med  selv- 
klæbende strimler  rettede  i  det 
renskrevne  manuskript,  som  til 
sidst  blev  sendt  til  Frankfurt  i 
Tyskland  for  at  blive  trykt«. 

»Det  værste  var  dog,  når  li- 
men på  disse  strimler  blev  tør, 
så  faldt  strimlerne  af,  og  man 
kunne  så  undertiden  se  de  lø- 
jerligste ordkombinationer  i  det 
trykte  lektiehæfte.  Men  hele 
processen  var  meget  møjsom- 
melig, og  det  var  vel  at  bemær- 
ke før  computernes  tid.  Al  ren- 
skrivning blev  foretaget  på 
'almindelige  IBM  skrivemaski- 
ner'. 

»Engang  havde  jeg  taget  et 
helt  færdiggjort  manuskript 
med  hjem,  fordi  jeg  ville  kon- 
trollere nogle  enkelte  ting.  Efter 
at  have  læst  det  igennem  lagde 
jeg  det  fra  mig.  Senere  på  da- 
gen gik  Grethe  og  jeg  en  tur, 
men  da  vi  kom  hjem  igen  hav- 
de vores  hund,  Fister,  gnavet 
halvdelen  af  manuskriptet  i 
stykker.  Da  jeg  næste  dag  måt- 
te ringe  til  min  chef  i  Frankfurt 
og  beklage,  at  han  ikke  kunne 
få  manuskriptet  til  tiden,  fordi 
min  hund  havde  spist  det,  sag- 
de han,  at  det  var  første  gang, 
han  havde  hørt  den  undskyld- 
ning«, fortæller  Jørgen. 


Grethe  Ljungstrøm  arbejdede  i  mange  år  hjemme  med  gennemlæsning 
og  oversættelse. 

Jørgen  (med  sløjfe)  blandt  europæiske  kolleger 


»En  af  mine  opgaver  som  le- 
der af  oversættelseskontoret  har 
bl.a.  også  været  at  sørge  for 
indtaling  og  mixning  af  lyd- 
bånd. Da  vi  ikke  havde  plads 
på  Grundvigsvej  til  at  indrette 
et  studie,  fik  jeg  ofte  lov  til  at 
låne  Tommy  Seebachs  lille  stu- 
die, der  dengag  lå  på  GI.  Kon- 
gevej«. 

»I  efteråret  1974  flyttede  vi 
til  større  og  bedre  lokaler  på 
Vodruffsvej.  Det  gav  os  mulig- 
hed for  i  langt  højere  grad  at 
samle  hele  personalet  på  kon- 
toret, ligesom  vi  også  fik  mulig- 
hed for  at  opbygge  et  lille  lyd- 
studie til  de  mange  lydbånd,  vi 
efterhånden  lavede«. 

»En  overgang  lavede  vi  et 
lydbånd  om  ugen.  Næsten  alle 
medlemmer  i  København  og 
omegn  blev  indkaldt  til  at  ind- 
tale replikkerne.  Derefter  blev 
båndene  færdigredigerede  og 
mixet  med  musik  og  baggrund- 
slyde«. 

»På  et  tidspunkt  blev  vi  også 
bedt  om  at  lave  en  indtaling  af 
Mormons  Bog.  I  6  dage  sad 
Eddie  Karnil  i  vores  hjemmela- 
vede studie  og  indtalte  Mor- 
mons Bog  fra  kl.  7  om  morge- 
nen til  kl.  17  om  eftermidda- 
gen. Dertil  kom  en  ekstra  dag, 
hvor  Eddie  på  ny  måtte  indtale 
alle  de  vers,  hvori  der  havde 
været  fejloptagelser.  Selve  redi- 
geringen tog  2  måneder  og  re- 
ducerede 30  ruller  bånd  til  15«. 


»En  anden  ting,  jeg  har  holdt 
vældig  meget  af  ved  dette  job, 
har  været  de  årlige  seminarer 
med  vores  ledere  i  Frankfurt  og 
mine  kolleger  i  de  andre  europ- 
æiske lande.  Det  har  været  me- 
get udbytterigt  og  stimulerende. 
Specielt  har  jeg  altid  haft  et 
godt  samarbejde  med  de  andre 
nordiske  oversættelsesledere«. 

Jørgen  blev  ret  berømt  ved 
disse  seminarer.  Det  var  sådan, 
at  når  møderne  blev  for  lange 
eller  kom  ind  i  dødvande,  var 
det  altid  Jørgen,  som  men  en 
munter  eller  kvik  bemærkning, 
fik  humøret  på  ret  køl  igen. 
Jørgen  Ljungstrøms  slogan  har 
altid  været:  »Vi  har  ikke  andet 
end  sorger  og  så  glæder  -  det  er 
fordelingen,  der  er  problemet«. 
Derfor  har  han  altid  forsøgt  at 
skabe  glæde  omkring  sig.  Det 
går  der  stadig  mange  rygter  om 


rundt  i  oversættelsestjenesten  i 
Europa. 

Det  var  mens  oversætterkon- 
toret holdt  til  på  Vodruffsvej,  at 
man  fik  computere  til  at  ren- 
skrive oversættelsen  på.  Jørgen 
Ljungstrøm  indledte  dengang  et 
forsøg,  hvor  han  lod  oversæt- 


terne indtale  deres  oversættelser 
på  diktafoner,  hvorefter  renskri- 
vere skrev  oversættelserne  ind 
på  de  to  nye  WANG-compute- 
re.  Først  i  1985  fik  hver  over- 
sætter sin  egen  computer,  hvil- 
ket gjorde  hele  oversættelses- 
processen  langt  hurtigere. 

Et  af  Jørgens  store  mål  var 
at  få  skriften  oversat  påny,  og 
endelig  i  1985  blev  der  givet 
tilladelse  til,  at  man  kunne  gå 
igang  med  dette  omfattende  og 
langvarige  projekt.  At  utallige 
fejl  i  forbindelse  med  genop- 
tryk af  standardværkerne  igen- 
nem tiden  er  blevet  rettet  kan 
vi  således  takke  Jørgens  op- 
mærksomme øje  for. 

»Jørgen  har  mange  talenter, 
men  et,  der  altid  har  imponeret 
mig,  har  været  hans  evne  til  at 
korrekturlæse  og  analysere. 
Hans  argusøjne  slår  så  at  sige 
ned  på  hver  eneste  stavefejl  el- 
ler unøjagtighed,  der  findes  i 
den  tekst,  han  behandler«,  for- 
tæller Carsten  Gram,  der  fra 
1978  til  1982  arbejdede  som 
oversætter  på  kontoret  på  Vo- 
druffsvej. 


Indtaling  af  Mormons  Bog.  Eddi  Karnil  læser,  Jørgen  kontrollerer. 


Vodroffsvej  nr.  7. 

En  af  de  mest  omfattende 
opgaver,  som  Jørgen  velnok 
har  haft  i  de  mange  år,  han  har 
været  leder  af  oversættelseskon- 
toret, var  da  han  skulle  lede  og 
organisere  simultantolkningen 
ved  den  store  nordiske  område- 
konference i  Stockholm  i  1974. 

»Jeg  skulle  dengang  sørge 
for  at  alle  de  finske,  svenske, 
norske  og  engelske  taler  blev 
tolket  til  dansk,  så  de  mange 
sidste  dages  hellige  fra  hele 
Danmark,  der  var  mødt  op, 

Kontoret  Hans  Egedesgade  2,  1.  saL  TD  optager  hele  1.  salen. 


med  det  samme  hørte  ledernes 
ord.  I  løbet  af  den  tid,  vi  var  i 
Stockholm,  fik  vi  mange  store 
vidnesbyrd«,  fortæller  Jørgen. 

»Oversætterne  sad  i  små 
boxe,  der  var  opført  oppe  un- 
der loftet.  Derfor  kaldte  vi  dem 
'Kragerederne'.  Selv  om  jeg  he- 
le tiden  var  nervøs  for,  om  al- 
ting klappede,  var  det  alligevel 
en  dejlig  udfordring«. 

De  sidste  par  år  har  Jørgen 
arbejdet  meget  intenst  med  den 
ny  salmebog,  som  forhåbentlig 
kommer  i  trykken  i  løbet  af 
året.  »Det  har  været  lidt  af  en 
opgave«,  fortæller  Jørgen,  »dels 
har  jeg  måttet  koordinere  de 
kommentarer,  som  jeg  har  fået 
fra  de  mange  forskellige  salme- 
komitéer, som  alle  har  gjort  et 
enestående  stykke  arbejde,  dels 
har  vi  måttet  oversætte  en  lang 
række  nye  salmer.  Men  det  er 
mit  indtryk,  at  det  bliver  en 
vældig  god  salmebog.  Der  er 
som  sagt  mange  nye  salmer  i, 
som  jeg  tror,  de  hellige  i  Dan- 
mark vil  komme  til  at  holde  af. 
Jeg  tror,  den  bliver  god«. 

Det  synes  at  være  et  fint 
mindesmærke  over  det  store 
stykke  arbejde,  som  Jørgen 
Ljungstrøm  har  ydet  for  Kirken 
i  Danmark,  at  et  af  hans  sidste 
store  projekter  netop  er  blevet 
den  ny  salmebog.  Jørgen  har 
sandsynligvis  gjort  mere  for  at 
fremme  musiklivet  i  Køben- 
havns stav  igennem  mange 
mange  år  end  nogen  anden. 

Vi  på  Stjernens  redaktion 
ønsker  Grethe  og  Jørgen 


Ljungstrøm  alt  godt  i  fremti- 
den. Vi  ved,  at  Jørgen  ivrigt 
samler  stof  til  en  biografi  om 
den  store  danske  missionær  Pe- 
ter O.  Hansen,  og  den  glæder 
vi  os  meget  til.  Vi  ved,  at  mas- 
ser af  nuværende  og  kommen- 
de medlemmer  af  Kirken  vil 
takke  Grethe  og  Jørgen,  fordi 
de  trofast  igennem  så  mange  år 
har  arbejdet  for  at  omsætte  det 
genoprettede  evangeliums  tekst 
fra  engelsk  til  dansk.  □ 
Carsten  Gram. 


Kom  til  reception. 

Fredag  d.  18.  maj  1990  af- 
holder vi  reception  for  Jør- 
gen og  Grethe  Ljungstrøm  på 
Stjernens  kontor,  Hans  Ege- 
desgade 2,1  2200  Kbh.  N.  fra 
kl.  10-12. 


'Special  NORD  i  Hamar' 

Enlige  voksne  skal  i  dagene  1-5.  august  til  Norge 


Jeg  kan  bo  hvorsomhelst  her 
i  verden,  bare  jeg  kan  se 
Mjøsa«,  sagde  konen  da  hun 
blev  spurgt,  om  hun  ville  flytte. 
Denne  folkelige  replik  fortælles 
med  et  humoristisk  glimt  i  øjet, 
men  gi'r  alligevel  i  en  nøddes- 
kal hamarboernes  syn  på  deres 
by.  For  dem  som  har  boet  her 
en  tid  vil  det  aldrig  blive  særligt 
aktuelt  at  flytte  særligt  langt. 

Det  som  først  og  fremmest 
gi'r  Hamar  skønhed  er  rammen 
om  byen:  den  solblanke  Mjøsa 
og  de  brede  frodige  bygder  som 
danner  byens  store  opland.  Her 
har  Hamar  placeret  sig  ved 
Mjøsas  bred  og  er  blevet  et  na- 


Alle  er  velkomne! 


Nu  har  man  påbegyndt  en  ny 
skøjtehal  til  250  mill.  Den  skal 
stå  færdig  til  vinterolympiaden 
i  1994. 

Jesu  Kristi  Kirke  af  Sidste 
Dages  Hellige  er  her  også,  selv- 
om de  har  svært  ved  at  samle 
de  store  masser,  for  det  har  al- 
drig været  let  at  drive  mission 
på  de  kanter  af  Norge. 

Hamar  byder  alle  sidste  da- 
ges hellige  velkomne  til  august, 
og  skulle  det  blive  varmt  i  den 
måned  vil  det  være  muligt  at 
tage  en  spadseretur  nedad  gåga- 
den og  lige  ved  Stortorvet  gøre 
en  pause  for  at  læske  sig  med 
en  norsk  specialitet  med  det  go- 


turligt  knudepunkt  for  området. 
Vil  man  se  Hamar  fra  søsiden 
kan  det  lade  sig  gøre  med  den 
gamle  hjuldamper,  som  er  Nor- 
ges ældste  og  kaldes  Mjøsas 
hvide  svane.  Den  sejler  i  hele 
sommerhalvåret  og  sådan  har 
det  været  siden  1856. 

Den  13.  maj  fejrede  Hamar 
sit  900  års  byjubilæum,  hvilket 
betyder  at  stedet  har  eksisteret 
siden  midten  af  1000  tallet  og 
byen  blev  bispesæde  omkring 
1 153.  Man  byggede  en  dom- 
kirke på  stedet,  i  dag  ligger  den 
som  en  stor  ruin. 

Der  er  meget  at  se  på  i  Ha- 
mar. Der  er  et  jernbanemuse- 
um, der  er  et  udvandrermuse- 
um, der  er  et  fornemt  musik- 
hus, der  er  skøjtestadion  hvor 
der  er  sat  mange  rekorder  af 
skøjteløbere  fra  hele  verden. 


de  velklingende  norske  navn: 
»soft-ice«. 

Vi  håber,  at  så  mange  som 
muligt  finder  lejlighed  til  at  del- 
tage i  dette  arrangement,  hvor 
vi  møder  søskende  fra  hele 
Norden.  Benyt  disse  dage  til  at 
lære  hinanden  at  kende  og  til  at 
få  nogle  hyggelige  dage  i  et 
godt  fællesskab. 

Husk  blot  at  melde  dig  til  in- 
den den  15.  maj.  □ 
Knuth  Holt,  Norge. 

Kirken  hjælper  i  Rumænien 


TJEKKOSLOVAK^ 


RUMÆNIEN 

O  100  ZOOkm 


I slutningen  af  januar  blev  der 
i  hver  eneste  gren  og  ward  i 
hele  Europa  oplæst  et  budskab 
fra  det  europæiske  områdepræ- 
sidentskab. Brevet  var  en  bøn 
om  hjælp  fra  Kirkens  medlem- 
mer og  om  at  de  ville  bidrage 
så  gavmildt  som  muligt  til  et 
rumænsk  hjælpefond,  sådan 
som  de  før  havde  gjort  det  til 
de  jordskælvsramte  i  Arme- 
nien. 

Den  8-9.  februar  besøgte 
ældste  Russell  M.  Nelson  og 
ældste  Hans  B.  Ringger  Buka- 
rest, hvor  ældste  Nelson  indvie- 
de landet  til  Herrens  velsignel- 
ser. Senere  mødtes  man  med 
justitsministeren,  sundhedsmini- 
steren og  kirkeministeren,  samt 
andre  øvrighedspersoner  for  at 
tale  med  dem  om,  hvordan 
Kirken  bedst  kunne  hjælpe  Ru- 
mænien. Regeringsmedlemmer- 
ne antydede,  at  et  af  de  største 
problemer  var  alle  de  forældre- 
og  hjemløse  børn.  De  anslog  at 
der  alene  i  Bukarest  var  over 
30.000  forældreløse  børn. 

»Så  Kirken  vil  yde  assistance 
i  form  af  tøj,  antibiotika  og  se- 
rum til  vaccinationer,«  siger 
ældste  Nelson  og  tilføjer:  »Men 
vi  forudser  et  endnu  større  be- 
hov. Det  er  behovet  for  under- 
visning. Vi  håber  at  vi  kan  få 
kvalificerede  ægtepar  til  at 
komme  her  og  yde  assistance, 
hvor  det  er  mest  nødvendigt.  Vi 
håber  at  disse  ægtepar  vil  gå  ud 


med  den  samme  ånd  som  Am- 
mon  fra  Mormons  Bog  og  yde 
hjælp  hvor  der  er  behov  for 
det.« 

For  at  kunne  være  i  satnd  til 
at  organisere  hjælpen,  som  æld- 
ste Nelson  talte  om,  så  er  der 
dannet  en  rumænsk  hjælpeko- 
mité i  Frankfurt.  For  bedre  at 
kunne  finde  ud  af  størrelsen  af 
hjælpen  og  behovet  hos  de  for- 
ældreløse og  for  at  beslutte, 
hvordan  medlemmernes  gaver 
kan  bruges  bedst  muligt,  har 
komiteen  sendt  en  gruppe  læ- 
ger bestående  af  en  medicinsk 
ekspert,  en  psykolog,  en  psy- 
kiater og  en  ekspert  i  forsy- 
ningstjeneste til  Bukarest. 

Byen  blev  udelukkende  valgt 
efter  samråd  med  Røde  Kors 
som  koordinerer  hjælpen  i  Ru- 
mænien. Holdet  medbragte  en 
ladning  medikamenter. 

Hovedformålet  med  besøget 
var  at  undersøge  nogle  af  de 
forældreløse  i  Bukarest  og  afle- 
vere den  skænkede  medicin. 
Holdet  fandt  de  fleste  af  de  for- 
ældreløse i  en  forfærdende  til- 
stand. Stederne  hvor  de  holder 
til  er  overfyldte  og  underbe- 
mandede hvad  hjælp  angår. 
Der  er  en  akut  mangel  på  me- 
dicin, decinficerende  midler, 
sko,  tøj  og  sovesteder.  Opvarm- 
ningen er  utilstrækkelig,  og  det 
er  et  land  hvor  vinteren  er 
streng.  Mange  af  de  forældrelø- 
se børn  lider  af  forfrysninger. 


En  af  lægerne  fra  holdet  fortal- 
te at  han  havde  svært  ved  at 
holde  tårerne  tilbage  på  grund 
af  det  han  så.  Men  værdifuldt 
samarbejde  blev  etableret  med 
sundhedsfolkene  og  hospitals- 
personalet. Hjælpeholdet  vend- 
te hjem  med  et  første-hånd- 
skundskab  over  behovet  for 
disse  ulykkelige  børn  og  dem 
der  var  hos  dem. 

Det  rumænske  hjælpearbej- 
de ser  ud  til  at  skulle  vare  år. 
Kirkens  medlemmer  i  Europa 
opfordres  til  at  fortsætte  med  at 
bidrage  med  penge  for  at  hjæl- 
pe de  forældreløse  i  Rumæ- 
nien. Alt  hvad  de  bidrager  med 
vil  uden  forbehold  blive  brugt 
til  at  forbedre  levevilkårene  for 
de  forældreløse.  Intet  vil  blive 
brugt  til  omkostninger  af  nogen 
art. 

Nogle  vesttyske  firmaer  har 
været  meget  generøse  med  at 
forære  køkkenudstyr  til  Kir- 
kens arbejde  i  Rumænien,  og 
andre  har  ydet  meget  store  ra- 
batter især  i  forbindelse  med 
medicinalvarer. 

I  sin  indvielsesbøn  for  Ru- 
mænien indbefattede  ældste 
Nelson  også  en  bøn  og  en  vel- 
signelse for  det  rumænske  folk. 
Kirkens  medlemmers  store  gav- 
mildhed med  hensyn  til  at  bi- 
drage med  pengegaver  til  af- 
hjælpning af  de  forældreløses  li- 
delser i  Bukarest  er  allerede  en 
opfyldelse  af  de  profetiske  ord 
som  Herrens  apostel  udtalte. 

Efter  turen  til  Rumænien 
fortsatte  ældsterne  Nelson  og 
Ringger  til  Bulgarien  som  ved 
den  lejlighed  blev  indviet  til 
evangeliets  forkyndelse  og  Her- 
rens velsignelser.  □ 


Officielle 
retningslinier  og 
bekendtgørelser 

Enhver  lærer  bør  have  kend- 
skab til  følgende  retningsli- 
nier: 

1.  Læreren  bør  bruge  samtlige 
40  minutters  klassetid  til  at  un- 
dervise samt  lede  diskussioner 
med  brug  af  godkendte  lektie- 
materialer herunder  materialer 
fra  kirkebygningsbiblioteket. 
Lærerne  opmuntres  endvidere 
til  at  benytte  andre  ressource- 
materialer som  kan  være  til 
hjælp,  og  som  er  i  harmoni 
med  undervisningsplanen. 

2.  Læreren  bør  sørge  for,  at  alle 
aktiviteter  i  klasseværelset  bli- 
ver så  elevcentrerede  som  mu- 
ligt, idet  undervisningen  fokuse- 
res omkring  elevernes  behov. 

3.  Læreren  anbefaler  to  klasse- 
medlemmer  til  søndagsskole- 
præsidenten -  den  ene  som 
klassepræsident  og  den  anden 
som  klassesekretær.  Når  bi- 
skoppen har  godkendt  disse 
mennesker,  kan  et  medlem  af 
søndagsskolens  præsidentskab 
kalde  dem  til  at  tjene.  □ 
Håndbog  for  Søndagsskolen, 
s.  3-4. 


Svar  på 

månedens 

spørgsmål 

Frederik  &  7.  var  konge 
og  han  regerede  fra  1848 
til  1863.  Det  var  ham  der 
underskrev  Grundloven  i 
1848,  hvorved  Danmark 
fik  religionsfrihed 

Da  evangeliet  kom  til  Danmark 

+  //.  MAJ  1850  + 


Peter  O.  Hansen  er  en  inter- 
esant  personlighed,  som 
nok  er  værd  endnu  en  artikel  - 
eller  måske  en  dag  en  bog  -  og 
hans  navn  er  knyttet  til  oven- 
nævnte dato.  Siden  »Kirkenyt« 
bragte  den  første  artikel  i  for- 
bindelse med  140-året  for  Peter 
O.  og  de  andre  ældsters  an- 
komst til  Danmark  som  missio- 
nærer, har  vi  fundet  meget  nyt 
frem  specielt  om  Peter  O. 

Den  11.  maj  er  det  netop 
dagen,  hvor  han  gik  i  land  i 
København  efter  en  sørejse  fra 
Hull,  påbegyndt  den  5.  maj. 

Han  skriver  i  sin  dagbog 
(som  findes  på  Kirkens  historis- 
ke kontor): 

»Lørdag  den  11.  ankom  til 
København  kl.  4  om  morgenen 
og  tog  til  hr.  Gandrups  hus. 

Søndag  den  12.  besøgte  hr. 
Mønsters  (baptistpræsten)  mø- 
de og  havde  en  samtale  med 
ham,  og  glædede  mig  over  at 
finde  ham  så  nær  det  rette,  som 
han  kunne  uden  præstedøm- 
met«. (Disse  to  dage  er  skrevet 
på  engelsk,  men  PQH  skifter 
nu  til  dansk,  som  vi  gengiver 
som  han  selv  skrev  det). 

»Hans  lille  Flokke  bestaaer 
af  omtrent  200  medlemmer  i 
Kjøbh,  og  nogle  faae  i  Provind- 
serne.  De  ere  uafhængige  af  al- 
le andre  Secter  Baptisterne  ikke 
undtagne.  De  ere  hadede,  for- 
agtede og  forfulgte  af  de  andre 
forskjellige  Baptister. 

Saaledes  jeg  betragter  denne 
menighed  oprettelse  som  en 
forberedelse  for  Guds  Værk  i 
dette  Land  i  de  sidste  Dage«. 

Det  skulle  senere  vise  sig,  at 
selvom  hr.  Mønster  var  interes- 
seret i  budskabet  blev  han 
fjendtlig  mod  Kirken,  da  han 
så  at  man  ville  tage  hans  me- 
nighed fra  ham,  og  at  han  ikke 
selv  bare  fik  en  ledende  stilling 
i  den  nye  menighed;  han  var 
ikke  helt  klar  over,  hvordan 
Gud  virker  blandt  mennesker. 
Men  Mønsters  menighed  var 
moden  til  høsten,  og  det  var 
det  vigtigste  i  første  omgang. 


Peter  O.  Hansen 

Vi  forstår  måske  en  hel  del 
af  Peter  O.  Hansens  følelser,  da 
han  genså  sit  fædrene  land, 
men  det  må  have  været  beta- 
gende for  ham,  der  7  år  forin- 
den havde  sagt  til  sin  stedmo- 
der, at  han  var  sikker  på,  at 
han  skulle  oversætte  den  bog 
hans  bror  havde  omtalt  for 
ham,  og  nu  stod  i  København 
med  noget  af  manuskriptet  til 
den  bog,  som  han  nu  vidste  var 
Mormons  Bog,  og  som  Brig- 
ham Young  havde  tilskyndet 
ham  til  at  oversætte.  Og  han 
vidste  også,  at  han  skulle  til  at 
forkynde  det  gengivne  evange- 
lium til  sine  landsmænd,  for 
han  vidste  at  det  var  sandt. 

Det  var  et  vidnesbyrd  han 
bar  i  sit  hjerte  lige  til  sin  død  i 
1895.  Der  findes  et  brev  offent- 
liggjort i  Ungdommens  Rådgi- 
ver, et  blad  der  udkom  I  Dan- 
mark i  årene  1880  til  1884. 

Brevet  er  dateret  1881  og  ly- 
der: 

Mine  unge  brødre. 


Vær  årvågne  og  lydige  og 
tvivl  ikke.  Jeg  vil  fortælle  eder 
hvorledes  det  gik  mig,  da  jeg 
var  ung.  I  ti  år  søgte  jeg  at 
komme  til  kundskab  om  den 
sande  religion,  men  først  i  som- 
meren 1843  fik  jeg  mit  ønske 
opfyldt.  Det  er  nu  38  år  siden 
at  jeg  forlod  mit  kjære  fædrene- 
land i  lydighed  til  evangeliet. 
Jeg  rejste  da  til  Amerika  fordi 
jeg  gennem  min  broder  var  ble- 
vet underrettet  om,  at  der  var 
Kristi  kirke  pånny  blevet  opret- 
tet, efter  at  den  gennem  århun- 
dreder ikke  havde  eksisteret  på 
jorden.  Dette  gjorde  jeg  i  hjer- 
tets enfoldighed  og  sagde: 
»Dette  er  en  guddommelig  kal- 
delse og  ve  mig  om  jeg  ikke 
adlyder!«  og 

»Dette  er  det  sande  evangeli- 
um, og  jeg  vil  komme  tilbage 
her  at  prædike  det,  og  har  den- 
ne bog  (Mormons  Bog)  at 
oversætte.  Hos  mig  var  der  ik- 
ke skygge  af  tvivl.  Jeg  nød  alle- 
rede genfødelsens  frugter.  Jeg 


så  Guds  rige,  og  intet  kunne 
bevæge  mig  til  ikke  at  eftertrag- 
te det.  Min  tro  var  bygget  på 
klippen  forstår  I.  Jeg  var  kom- 
met til  kundskab  om  den  ko- 
stelige perle,  og  alle  mine  forri- 
ge forhåbninger,  hvilke  var  lige 
så  flygtige  som  havets  bølger, 
hvorpå  jeg  i  fantasien  havde 
bygget  dem,  forsvandt  lige  som 
duggen  og  kom  aldrig  mere  på 
mit  sind«. 

I  brevet  fortsætter  han  med 
at  fortælle  om  sin  rejse  til  Ame- 
rika, sit  møde  med  Nauvoo  og 
om  hvordan  han  kom  til  Salt 
Lake  dalen  i  september  1847 
og  hvordan  det  gik  til  at  han 
blev  missionær  i  1849  o.s.v. 

Brevet  indeholder  også  en 
beretning  om  hans  mission  i 
1873-75  og  idet  han  fortæller 
om  hvordan  han  for  3.  gang  er 
i  København  som  missionær  si- 
ger han:  »Jeg  har  erfaret  til  min 
fulde  tilfredshed,  at  det  er  godt 
at  være  lydig  til  Guds  ord,  og 
jeg  veed  for  vist,  at  Jesu  Kristi 
Kirke  af  Sidste-Dages  Hellige 
er  den  eneste  Kirke  der  er 
anerkjendt  af  Gud  og  at  vi  er 
de  »hellige«,  om  hvilken  profe- 
ten Daniel  siger,  at  de  skulle 
besidde  riget  og  magten  i  de 
sidste  dage,  jeg  veed  at  så  man- 
ge af  os,  som  vil  efterleve  vor 
religion  således,  at  de  kunne 
findes  blandt  de  kloge  jomfruer 
vil  få  del  i  det  syvende  årtus- 
indes glæde  og  tage  del  i  dets 
mange  og  store  gerninger  og 
således  blive  til  frelsere  på 
Zions  bjerg.  Stræber  fremad  på 


JESU  KRISTI  KIRKE 
AF  SIDSTE 
DAGES  HELLIGE 

Dansk  soldat  på  Cypern 
gik  i  Paulus'  fodspor 


Poul  Jensen  på  vagt  ved  B-41  på  Cypern. 


den  trange  vej,  kjære  brødre. 
Benytter  eders  unge  dage,  at  I 
må  blive  vise  til  saliggørelse  - 
og  må  Herren  hjælpe  Eder  der- 
til, det  ønskes  Eder  af  Eders 
velmenende  broder  i  pagten 
Peter  O.  Hansen. 

»Min  tro  var  bygget  på  klip- 
pen«, skrev  han.  Jo,  Herren 
havde  set  rigtigt  da  han  sendte 
Peter  til  Danmark. 

Lad  mig  slutte  denne  lille 
hyldest  til  Peter  O.  Hansens 
minde  med  uddrag  fra  et  brev 
han  skrev  i  1894  til  Stjernens 
redaktion.  Og  det  blev  således 
bragt  i  bladet  året  inden  han 
døde: 

»Manti,  Utah,  d.  12.  maj 
1894 

Kjære  Broder! 

Af  et  oprigtigt  hjerte  ønsker 
jeg  dig  til  lykke  i  din  høje  kal- 
delse (brevet  er  stilet  til  mis- 
sionspræsidenten). 

Det  er  idag  44  år  siden  din 
ringe  broder  landede  i  Køben- 
havn.... Mormons  Bog  blev 
oversat  på  dansk  af  din  uværdi- 
ge broder  med  en  ypperlig 
hjælp  af  min  præsident  Erastus 
Snow....  Jeg  bevidner  at  Joseph 
Smith  var  kaldt  af  Gud,  og  jeg 
ved  at  dette  værk  er  tidernes 
fyldes  husholdning.  Havde  det 
ikke  vært  af  Gud,  så  kunne  det 
ikke  have  udholdt  så  store 
trængsler,  som  det  har  måttet 
gennemgå. 

Jeg  takker  vor  himmelske 
Fader,  at  jeg  formedelst  hans 
nåde  har  bevaret  troen  og  vid- 
nesbyrdet indtil  denne  dag.  Jeg 


modtog  vidnesbyrdet  i  Kjøben- 
havn  i  sommeren  1843  gjen- 
nem  en  skrivelse  fra  min  bro- 
der, som  er  den  eneste  danske, 
der  har  set  profeten  Joseph 
Smith. 

Jeg  føler  mig  næsten  for 
svag  til  at  skrive  mere.  Lad  mig 
bære  dette  vidnesbyrd  for  de 
hellige  i  Skandinavien,  thi  jeg 
tror  at  min  tid  er  kort.  Jeg  er 
den  eneste  levende  af  de  første 
4  missionærer.  Men  de  af  den 
ellevte  time  kommer  også  med 
til  bryllupsfesten.  Må  Gud 
hjælpe  os,  at  vi  må  undgå  Fri- 
steren og  samles  med  de  tro- 
faste i  en  bedre  tilværelse,  er 
min  bøn  for  os  og  alle  i  Jesu 
Kristi  navn.  Amen. 

Din  broder  i  Jesum  Kristum: 
Peter  O.  Hansen. 

I  løbet  af  de  sidste  4-5  må- 
neder er  jeg  kommet  til  at  hol- 
de af  ham,  selvom  jeg  aldrig 
har  set  ham.  Jeg  elsker  dette 
vidnesbyrd  fra  den  mand,  som 
gjorde  så  meget  for  evangeliets 
udbredelse  i  Danmark.  Han 
var  den  første  missionær,  han 
var  på  mission  ialt  3  gange, 
han  var  utrættelig  i  at  bære  sit 
vidnesbyrd  for  de  hellige,  han 
advarede  mod  dårlig  indflydel- 
se og  opfordrede  os  alle  til  lære 
mere  om  det,  der  hører  Guds 
rige  til.  Han  var  utrættelig  i  sit 
forsøg  på  at  gøre  Mormons 
Bog  tilgængelig  for  det  danske 
folk,  og  han  fik  den  oversat, 
selvom  det  holdt  hårdt. 

Tak  Peter  O.  Hansen!  □ 
Jørgen  Ljungstrøm. 


Poul  Jensen  fra  Allerød 
ward  havde  været  et  halvt 
år  på  Cypern  som  soldat  i  den 
danske  gruppe  af  den  fredsbe- 
varende FN-styrke,  da  han 
kom  tilbage  til  Allerød  på  or- 
lov. Han  var  ikke  alt  for  begej- 
stret ved  tanken  om  at  skulle 
tilbringe  en  14  dages  tid  der, 
men  af  en  eller  anden  grund 
blev  han  hjemme  lidt  længere 
end  sædvanligt  og  det  skulle  vi- 
se sig,  at  det  behøvede  han  ikke 
at  være  ked  af. 

En  søndag  da  han  ikke  hav- 
de særlig  lyst  til  at  komme,  fik 
han  mulighed  for  at  komme  i 
kontakt  med  ældste  Charles 
Rasmussen,  ja,  det  var  helt  til- 
fældigt indtil  de  begyndte  at  ta- 
le sammen  om  Cypern.  Da 
ældste  og  søster  Rasmussen  var 
på  MTC  i  Provo  kom  de  i 
kontakt  med  et  ægtepar  som 
netop  skulle  til  Cypern  som  de 
første  kaldede  missionærer  si- 
den Paulus'  dage,  og  ældste 
Rasmussen  fortalte  straks  Paul 
om  disse  gode  mennesker  med 
besked  på  at  kontakte  dem  når 
han  kom  tilbage  til  øen,  og  gav 
ham  navn  og  adresse  på  ældste 
og  søster  James  Henrie. 

Da  Paul  kom  tilbage  til  Cy- 
pern havde  han  faktisk  kun 
navnet  på  ægteparret  for  adres- 
sen han  havde  fået  var  forkert. 


Og  hvad  gør  man  så  på  Cy- 
pern? Man  får  da  bare  fat  i  te- 
lefonselskabet og  på  den  måde 
kom  Paul  i  kontakt  med  ægte- 
parret Henrie  og  det  blev  til 
glæde  for  begge  parter. 

Ældste  James  Henrie  skriver 
til  Kirkenyt: 

»Telefonen  ringede  i  Nikosia 
i  vort  hjem  en  tidlig  morgen  i 
juni.  Til  vores  store  glæde  præ- 
senterede vedkommende  sig 
som  Paul  Jensen,  en  sidste  da- 
ges hellig  der  tjente  i  den 
danske  militærstyrke  på  Cy- 
pern. 

Ældste  Rasmussens  var  de 
eneste  i  hele  Danmark,  der  vid- 
ste at  der  var  et  missionærægte- 
par på  Cypern,  og  dem  skulle 
Paul  rende  på  under  en  kort 
orlov  i  Allerød,  og  på  en  dag 
da  han  havde  lyst  til  alt  muligt 
andet. 

Så  vi  har  spekuleret  på  om 
det  var  et  tilfælde  eller  om  det 
var  svaret  på  vore  bønner,  der 
gav  udslaget. 

Paul  blev  selvfølgelig  glad 
for  at  finde  at  Kirken  var  re- 
præsenteret på  Cypern,  og  vi 
var  begejstrede  over  at  finde 
ham.  Fra  nu  af  blev  vores  hjem 
hans  hjem.  Her  slappede  han 
af,  studerede  skrifterne  og  mis- 
sionærlektierne. Han  så  video- 
filmene som  Kirken  har  lavet, 

tog  med  os  rundt  på  øen  og 
blev  vores  særdeles  gode  ven. 

I  begyndelsen  af  vort  be- 
kendtskab med  Paul  kom  der 
10  medlemmer  fra  hele  øen  el- 
ler fra  den  græske  del  for  at 
deltage  i  de  møder  vi  afholdt  i 
vort  hjem  hveranden  søndag. 
De  andre  søndage  var  vi  kun 
os  tre  til  møderne  og  vi  delte 
vore  vidnesbyrd  med  hinanden 
og  styrkedes  derved.  Og  vi  var 
lykkelige  for  den  styrke  Paul 
bragte  med  sig  gennem  sit  præ- 
stedømme og  også  for  den  ånd 
af  kærlighed  og  ønsket  om  at 
tjene  han  havde  hos  sig. 

Det  var  en  stor  velsignelse 
for  os  at  have  Paul  her,  ligesom 
det  også  var  til  gavn  for  Kir- 
ken. Vi  har  en  stærk  fornem- 
melse af,  at  Herren  førte  ham 
til  os  så  vi  sammen  kunne  få 
arbejdet  her  til  at  gå  fremad. 
Og  Paul  delte  den  store  glæde 


med  os  ved  at  være  med  da  vi 
oprettede  Nikosia  gren  i  sep- 
tember 1989.  Han  var  også 
med  til  den  første  dåb  her  på 
øen,  en  dåb  som  på  mange  må- 
der var  historisk,  for  det  var 
her  Paulus  gik  med  Barnabas 
og  underviste  og  døbte  med 
myndighed  for  så  mange  år  si- 
den. 

Missionspræsidenten  bad, 
under  et  af  sine  besøg  hos  os,  at 
vort  hjem  skulle  blive  et  til- 
flugtssted for  alle  medlemmer 
på  Cypern,  og  det  kom  til  at 
passe.  Paul  vil  altid  have  en 
særlig  plads  i  vore  hjerter.« 

Ældste  Henrie  fortæller,  at 
man  nu  har  22  medlemmer  i 
den  lille  gren  og  at  man  gen- 
nemsnitlig har  13  medlemmer 
og  5  undersøgere  til  hvert  ene- 
ste møde.  □ 
Jørgen  Ljungstrøm. 


Ældste  og  søster  Henrie  og  Poul  Jensen. 


Bo  G.  Wennerlund  er  kaldet  til 
at  være  missionspræsident 


Konference  på  Cypern  -  Nicosia  gren  oprettet 


Bo  G.  Wennerlund. 


Det  første  Præsidentskab 
har  kaldet  tidligere  regio- 
nalrepræsentant Bo.  G.  Wen- 
nerlund og  hans  hustru  som 
missionspræsidentpar  i  Sverige. 
De  begynder  deres  mission  den 
30.  juni  og  er  kaldede  for  tre 
år.  Bror  Wennerlund  er  63  år 
og  blev  døbt  i  Jesu  Kristi  Kirke 
i  april  1949.  Siden  den  tid  har 
han  virket  indenfor  mange  stil- 
linger: grenspræsident,  distrik- 
spræsident,  regionalrepræsen- 
tant (i  1 1  år)  og  rådgiver  til  5 
missionspræsidenten  Han  er  nu 
besegler  i  templet  og  informa- 
tionschef for  Kirken  i  Sverige. 

Hans  hustru  Maud  blev  døbt 
i  juli  1953  af  sin  mand. 

De  blev  gift  i  1947  og  bese- 
glet i  templet  i  Schweiz  i  1956 
og  har  8  børn.  De  glæder  sig 
begge  til  at  få  lov  til  at  skulle 
arbejde  i  deres  eget  land  hvor 
de  forstår  sproget  perfekt,  og  de 
håber  at  de  virkelig  vil  blive  til 
velsignelse  for  Kirkens  arbejde  i 
Sverige. 
Bror  Wennerlund  mindes  en 


nat  han  lå  vågen  og  tænkte  på 
alt  det  der  hviler  på  en  mission- 
spræsidents  skuldre.  Med  sin 
forstand  kunne  han  sige  til  sig 
selv  at  Herren  ville  hjælpe  ham, 
men  i  hans  hjerte  fandtes  tviv- 
len på  eget  formåen. 

»Men  jeg  fik  en  vidunderlig 
bekræftelse  den  nat  på,  at  når 
vi  har  gjort  vores  del,  kan  vi 
overlade  resten  til  Herren. 
Blandt  andet  kom  ordene  i 
L&P  84:88  til  mig: '. .  .jeg  vil 
gå  foran  jer.  Jeg  vil  være  på  je- 
res højre  og  venstre  side;  min 
Ånd  skal  være  i  jeres  hjerter,  og 
mine  engle  rundt  omkring  jer 
til  at  styrke  jer'«. 

Efter  dette  faldt  der  stor  ro 
over  bror  Wennerlund  og  så 
kunne  han  sove,  men  da  var 
klokken  blevet  4. 

Det  er  første  gang  siden  kri- 
gen, at  Sverige  får  en  bror  og 
søster  fra  Sverige  til  ledere  af 
en  mission. 

Vi  ønsker  bror  og  søster 
Wennerlund  lykke  til.  □ 
Kirkenyt,  Sverige. 

Røde  kæmpestjerner  og  danske  rødder 


lit 


Jeg  er  en  ganske  almindelig 
mand,  som  voksede  op  på 
en  gård  i  nærheden  af  Garland 
i  Bear  Valley  i  det  nordlige 
Utah.  Af  mine  oldefædre  kom 
fem  fra  Danmark  og  tre  fra  En- 
gland. En  af  dem  kom  fra  Sjæl- 
land, og  da  han  blev  døbt, 
smed  hans  far  ham  ud  hjem- 
mefra. Senere  tilbragte  han  6  år 
som  missionær  i  Danmark.  En 
anden  blev  sammen  med  sine 
forældre  omvendt  til  Kirken  på 
Bornholm.  De  hed  Jørgensen, 
og  da  de  kom  til  USA,  blev  det 
til  Johnson,  så  i  virkeligheden 
burde  jeg  hedde  Jørgensen. 

Bror  Hollis  R.  Johnson,  der 
bor  i  Københavns  4.  ward,  un- 
derviser i  den  første  halvdel  af 
1990  som  gæsteprofessor  ved 
Niels  Bohr  Instituttet  under 
Københavns  Universitet. 

Bror  Johnson  har  været  på 
mission  i  Danmark  i  2  1/2  år 
fra  1948-1951.  Dengang  var 
der  ingen  forberedelse  af  mis- 
sionærer, så  da  han  ankom  til 
København  den  3.  november 
1948  sammen  med  5  andre 
missionærer  -  bl.a.  Roger  Han- 
sen, der  siden  har  været  mis- 
sionspræsident  -  kunne  han  ik- 
ke meget  dansk.  Han  kom  til 
Horsens  -  og  efter  en  meget 


lang  vinter  begyndte  han  at  for- 
stå, hvad  der  blev  sagt.  »På  he- 
le min  mission  var  jeg  kun  i  tre 
områder  -  Horsens,  Aarhus  og 
Odense.  I  Odense  var  jeg 
grensforstander  det  sidste  halve 
år  af  min  mission,  indtil  jeg  rej- 
ste hjem  i  maj  1951.  Der  ordi- 
nerede jeg  bl.a.  Svend  Svend- 
sen, den  senere  missionspræsi- 
dent,  til  præst.  I  nogle  måneder 
boede  min  kammerat  og  jeg 
hos  Svend  og  Jytte  Svendsen«. 

»Efter  min  mission  blev  jeg 
indkaldt  til  hæren.  Det  var  un- 
der Korea-krigen,  men  jeg  blev 
sendt  til  Tyskland  i  2  år.  Jeg 
tog  til  Danmark  under  en  or- 
lov, og  da  mødte  jeg  for  alvor 
min  kone  Grete.  Jeg  kunne 
godt  huske  hende  fra  Horsens, 
men  dengang  var  der  ikke  no- 
get mellem  os.  Vi  skrev  sam- 
men, og  da  jeg  blev  hjemsendt, 
kom  hun  til  USA.  Kort  efter, 
den  3.  juni  1954,  blev  vi  gift  i 
templet  i  Salt  Lake  City.  Det  er 
et  dejligt  ægteskab.  Min  kone 
er  enestående,  og  hun  er  min 
bedste  ven«. 

»Som  sagt  er  jeg  vokset  op 
på  en  gård.  Jeg  måtte  tidligt  op 
for  at  malke  køer  med  hænder- 
ne og  var  udendørs  hele  dagen. 
Jeg  var  nysgerrig  og  interesse- 


rede mig  for  alt  -  jorden,  sten, 
himlen  og  meget  mere.  Og  da 
jeg  fandt  ud  af,  at  man  kunne 
tjene  penge  ved  at  gøre  det,  jeg 
helst  ville,  var  der  ingen  tvivl  - 
jeg  ville  være  forsker  og  viden- 
skabsmand«. 

»Min  far  var  uddannet  kemi- 
ker og  arbejdede  på  en  sukker- 
roefabrik i  3  måneder  om  året. 
Når  fabrikken  så  var  lukket, 
passede  han  sin  gård  resten  af 
året.  Det  var  forøvrigt  Kirken, 


der  dannede  selskabet  Utah- 
Idaho  Sugar  og  byggede  suk- 
kerfabrikker for  at  skabe  mu- 
lighed for,  at  de  hellige  kunne 
tjene  penge.  Det  var  en  vældig 
succes  og  bragte  penge  til  om- 
rådet i  mange  år,  indtil  det  blev 
billigere  at  importere  sukker 
fremstillet  af  sukkerrør«. 

»Da  jeg  kom  hjem  fra  hæ- 
ren, fortsatte  jeg  mine  studier 
på  BYU  og  knoklede.  Jeg  be- 
gyndte med  kemi,  skiftede  så  til 
fysik  og  endte  med  astrofysik. 
Jeg  fik  min  doktorgrad  fra 
University  of  Colorado  i  1960. 
Så  vandt  jeg  et  stipendium, 
som  gjorde,  at  vi  kunne  bo  et 
år  i  Paris  og  arbejde  ved  obser- 
vatoriet i  Paris.  Det  var  et  dej- 
ligt år,  især  fordi  det  var  første 
gang,  at  Grete  kunne  besøge  si- 
ne forældre,  efter  at  hun  var 
emigreret.  Derefter  arbejdede 
jeg  to  år  på  Yale-universitetet 
som  forsker,  indtil  jeg  i  1963 
kom  til  Indiana  University.  Der 
har  jeg  været  siden  og  har  i  dag 
titel  af  professor  i  fysik.  I  dette 
skoleår  har  jeg  orlov,  og  ved 
hjælp  af  et  legat  har  jeg  været 
gæsteprofessor  først  6  måneder 
i  Utrecht  i  Holland  og  nu  6 
måneder  i  København«. 

»Mit  arbejde  er  først  og 
fremmest  teoretisk.  Sammen 
med  få  andre  forsker  jeg  i  røde 


Hollis  er  gæsteprofessor  på  Niels  Bohr  instituttet 

Aarhus  Stavs  Slægtshistoriske 
Center  er  åbnet  i  Fredericia 


kæmpestjerner.  Det  er  især 
overfladen  og  kromosfæren  jeg 
beskæftiger  mig  med.  Kromos- 
færen er  et  lag  med  gasarter 
omkring  stjernen.  Igennem  en 
årrække  har  jeg  udført  forsøg 
med  et  rumfartøj  -  Internatio- 
nal Ultraviolet  Explorer  -  IUE. 
Det  er  et  amerikansk-europæ- 
isk  samarbejde,  og  det  er  spæn- 
dende. Hver  gang  man  ser  no- 
get, er  det  første  gang  et  men- 
neske ser  det.  Ingen  har  det  det 
før.  Det  er  en  utrolig  følelse«. 

»På  grund  af  mit  arbejde  har 
jeg  kunnet  rejse  over  hele 
Amerika  og  Europa.  Vores  6 
børn  har  også  på  skift  besøgt 
Europa  og  i  sommeren  1970 
var  hele  familien  i  Danmark. 
Jeg  måtte  arbejde,  men  kom  til 
Danmark  sidst  på  sommeren 
efter  en  konference  i  England. 
En  af  pigerne,  Charlotte,  gik  på 
gymnasiet  i  et  år  og  boede  hos 
sin  mormor  i  Horsens.  Af  bør- 
nene har  de  tre  drenge  og  en  af 
pigerne  været  på  mission,  men 
uheldigvis  ikke  i  Danmark,  selv 
om  vi  havde  lært  dem  lidt 
dansk.  Nu  er  alle  børnene  flyt- 
tet hjemmefra,  og  vi  har  1 1 
børnebørn«. 

Bror  og  søster  Johnson  har 
altid  været  meget  aktive  i  Kir- 
ken. Han  siger:  »Vi  har  prøvet 
alt«.  Da  de  flyttede  til  Indiana, 
blev  han  biskop  næsten  med 
det  samme.  »Jeg  kendte  ikke 
rigtig  medlemmerne.  Det  var, 
når  de  betalte  tiende,  at  jeg 
fandt  ud  af,  hvem  de  var«.  Bror 
Johnson  var  biskop  i  5  år.  Se- 
nere har  han  siddet  i  højrådet 
og  været  stavspræsident  i  2  pe- 
rioder 1973-79  og  1979-82. 
Staven,  som  jeg  var  præsident 
for,  blev  delt,  og  jeg  blev  præsi- 
dent i  den  nye  stav.  Vi  har  set 
meget  fremgang  i  Indiana«. 
Derefter  har  han  været  stavs- 
missionspræsident  og  rådgiver 
til  en  missionspræsident  og  sidst 
søndagsskolelærer  i  seniorklas- 
sen. »Den  kaldelse  elskede  jeg«. 
Grete  har  været  hjælpefore- 
ningspræsidentinde  tre  gange, 
rådgiver  i  stavens  Hjælpefore- 
ning, 6  år  i  stavens  Unge  Piger: 

1  1/2  år  som  rådgiver  og  4  1/ 

2  år  som  præsidentdinde.  »Vi 
ønsker  at  tjene  i  Kirken«.  Og 
det  har  de  fået  lejlighed  til. 


■  1 


Som  missionær  i  1950. 


og  som  professor  i  1990. 


»Det  er  enestående  alt  det,  vi 
har  fået  lov  til.  Gud  bliver  ved 
med  at  velsigne  os.  Vi  nyder  li- 
vet, nyder  Guds  velsignelser  og 
har  det  godt«. 

Kort  efter  sin  ankomst  til 
København  blev  Hollis  John- 
son kaldet  som  1.  rådgiver  i  bi- 
skoprådet i  Københavns  4. 
ward.  »Det  var  en  stor  overra- 
skelse, men  jeg  er  glad  for,  at 
Herren  kan  bruge  mig«. 

»Jeg  kommer  fra  en  god  fa- 
milie -  ikke  fine  folk,  men  alm- 
indelige mennesker.  En  ting 
kan  man  sige  om  os:  Vi  er  me- 
get pligtopfyldende.  Af  alle 
drengene,  der  nedstammer  fra 
mine  forældre,  er  der  kun  én, 
der  ikke  har  været  på  mission«. 

»Det  er  dejligt  at  rejse  og  få 
venner.  Vi  har  venner  mange 
steder,  også  i  Utrecht  hvor  vi  li- 
ge kommer  fra,  men  Danmark 
er  anderledes.  Vi  har  rødder  i 
Danmark  -  ikke  kun  venner, 
men  familie!  Hvis  vi  ikke  hav- 
de børn  og  børnebørn  i  USA, 
ville  vi  gerne  blive  i  Dan- 
mark«. □ 

Svend  Aage  Andersen 
foto:  Kirkenyt. 


Tirsdag  aften  d.  6.  februar 
kl.  18.00  åbnede  Aarhus 
Stavs  Slægtshistoriske  Center  i 
kirkebygningen  i  Fredericia. 

Åbningen  af  centret  var  be- 
kendtgjort i  alle  stavens  enhe- 
der, men  begivenheden  foregik 
alligevel  i  al  ubemærkethed. 

En  søster,  der  er  blevet  kal- 
det til  at  arbejde  i  centret,  sør- 
gede dog  alligevel  for  at  denne 
betydningsfulde  aften  blev  mar- 
keret. Hun  medbragte  to  meget 
festligt  indpakkede  gaver,  som 
undertegnede  fik  den  ære  at 
pakke  ud. 

Det  viste  sig  at  være  to 
smukke  billeder,  et  af  Jesus 
Kristus  og  et  af  Joseph  Smith. 
De  pryder  nu  en  væg  i  vort 
center. 

Og  så  vil  mange  af  stavens 
medlemmer  sikkert  spørge: 
Hvad  skal  vi  bruge  dette  center 
til? 

Dette  spørgsmål  vil  jeg  me- 
get gerne  besvare. 

Vor  kirke  er  på  mange  må- 
der enestående,  fordi  den  er 
Herrens  redskab  her  i  tidernes 
fyldes  uddeling. 

Vi  ved,  at  det  er  vort  ansvar 
at  hjælpe  vore  afdøde  forfædre 
og  andre  slægtninge  til  at  kun- 
ne acceptere  Evangeliet  gen- 
nem stedfortrædende  arbejde  i 
Herrens  templer. 


For  at  hjælpe  os  med  at 
kunne  udfylde  dette  ansvar,  har 
kirken  gennem  årene  skabt  ver- 
dens største  samling  af  genealo- 
gisk efterforskningsmateriale. 
Dette  opbevares  i  form  af  bø- 
ger, mikrofilm,  mikrofiche  samt 
på  computer  og  findes  i  det 
slægtshistoriske  bibliotek  i  Salt 
Lake  City. 

Det  er  de  slægtshistoriske 
centres  primære  opgave  at  kun- 
ne stille  denne  uhyre  mængde 
af  slægtshistorisk  materiale  til 
rådighed  for  kirkens  medlem- 
mer -  samt  for  alle  andre,  der 
har  en  interesse  for  slægtsfor- 
skning. 

På  vort  center  kan  vi  bestille 
mikrofilm  hjem  fra  hele  ver- 
den. En  oversigt  over,  hvad  der 
er  til  vor  rådighed  af  mikrofilm 
eller  mikrofiche  for  vor  forsk- 
ning findes  på  et  specielt  »kata- 
log«, som  vi  også  har  på  mi- 
krofiche, og  som  vi  kan  læse  på . 
vore  mikrofichelæsere. 

På  een  microfiche  (transpa- 
rent filmplade),  der  kun  mmå- 
ler  10,5  x  15  cm,  er  der  nedfo- 
tograferet så  megen  informati- 
on, at  det  svarer  til  ca.  200  stk. 
A4-ark! 

Når  hele  vort  »katalog«  så 
består  af  700-800  forskellige 
mikrofiche,  så  må  vi  forstå,  at 
det  er  en  uhyre  mængde  mate- 

Microfiche  fylder  ikke  så  meget  og  er  nemme  at  arbejde  med.  Dagens 
arbejde  planlægges. 


riale,  der  igennem  de  slægtshi- 
storiske  centere  kommer  til  vor 
rådighed! 

Vi  har  været  meget  heldige  i 
vor  stav! 

Det  udstyr,  der  er  blevet  ind- 
købt til  os,  er  virkelig  kvalitet. 
Vore  4  mikrofilmlæsemaskiner 
er  af  en  ny  type,  hvor  teksten 
kommer  frem  på  en  »fjernsyns- 
skærm« med  forskellige  forstør- 
relsesgrader  og  lysstyrker  efter 
eget  valg. 

Vore  uddragere,  der  har  væ- 
ret vant  til  de  gamle  Zeis-ma- 
skiner,  roser  de  nye  maskiner  i 
meget  høje  toner. 

Vi  har  også  fået  2  fine  Alos 
mikrofichelæsere,  der  har  en 
meget  let  gang  i  slæderne  og 
også  har  forskellige  lysstyrker. 

Endelig  står  vore  maskiner  i 
»skræddersyede«,  aflåsbare  ja- 
lousiskabe og  vore  mikrofilm 
og  microfiche  opbevares  i  mo- 
derne og  hensigtsmæssige  Ko- 
dak stålskabe. 

Interiøret  i  centret  er  holdt  i 
smukke,  grå  farver.  Kom  selv 
og  se! 

Der  kan  altså  forskes  på  vort 
slægtshistoriske  center  på  sam- 
me måde,  som  der  kan  på 
landsarkiverne,  idet  vi  kan 
skaffe  mikrofilm  hjem  af  alt, 
hvad  der  findes  i  det  slægtshi- 
storiske bibliotek  i  Salt  Lake 
City.  Det  vil  sige,  at  vi  kan 
skaffe  kirkebøger,  folketællin- 
ger, skifteprotokoller,  lægdsrul- 
ler  og  lignende  hjem  for  hele 
Skandinavien  og  fra  de  lande 
andre  steder  i  verden,  hvor  kir- 
ken har  mikrofotograferet. 


Ved  hjælp  af  det  »katalog«, 
vi  har  på  mikrofiiche,  er  vi  i 
stand  til  hurtigt  at  afgøre,  hvad 
vi  kan  skaffe,  og  vi  skriver  med 
det  samme  bestillingerne  ud. 

Det  koster  40  kr.  at  låne  en 
mikrofilm  på  ubestemt  tid.  Mi- 
krofilmene må  kun  læses  i  vort 
center  og  skal  altid  opbevares 
der,  udenfor  åbningstiden  i  aflå- 
set skab. 

Desværre  kan  det  tage  no- 
gen tid  at  skaffe  mikrofilmene 
hjem  fra  SLC,  op  til  3-4  måne- 
der. Nogle  af  filmene  findes 
dog  i  filmordrecentralen  i 
Stockholm,  og  ekspederes  hur- 
tigt derfra. 

Vi  redigerer  løbende  i  alfabe- 
tisk orden  en  filmliste  over  de 
mikrofilm,  som  vi  har  fået 
hjem  eller  har  bestilt.  Denne  li- 
ste omfatter  i  skrivende  stund, 
den  24.  februar  1990,  65  for- 
skellige numre  med  angivelse  af 
stednavne  og  de  tidsrum,  som 
optegnelsen  dækker  over. 

De  film,  vi  har  fået  hjem,  vil 
naturligvis  være  til  rådighed  for 
alle  som  besøger  vort  center. 

Et  hjælpemiddel,  som  vi  har, 
og  som  er  meget  omfattende,  er 
IGI-registeret.  Det  findes  på 
mikrofiche  og  indeholder  ca. 
120  mill.  navne  og  data  for  af- 
døde personer,  som  der  allerede 
er  udført  tempelarbejde  for  si- 
den 1969. 

Her  er  man  i  stand  til  at  se 
hvilket  arbejde,  der  er  udført  i 
vor  slægt,  samt  registrere  ordi- 
nancedatoer. 

De  oplysninger,  som  der  er 
givet  her,  kan  måske  for  mange 


virke  uoverskuelige;  men  vi, 
der  er  kaldede  til  at  være  perso- 
nalet i  dette  nye  slægtshistoris- 
ke center,  har  det  naturligvis 
som  vort  mål  at  hjælpe  alle, 
både  medlemmer  og  ikke-med- 
lemmer  med  deres  slægtsfor- 
skning. 

Da  vi  i  første  omgang  kun  er 
4,  der  er  kaldede  til  at  være 
centrets  personale,  er  vi  indtil 
videre  nødt  til  at  begrænse  vore 
åbningstider  til: 
tirsdag  og  torsdag  kl.  18-21 
samt  den  anden  lørdag  i  hver 
måned  kl.  13-17. 
Der  vil  være  lukket  i  skolefe- 
rierne. 

Hvis  grupper  af  interesserede 
ønsker  at  besøge  os  udenfor  de 
almindelige  åbningstider  kan 
det  aftales  med  undertegnede 
på  tlf.  75  9243  38. 

Nu  vil  medlemmer  af  kir- 
ken, der  bor  langt  væk  fra  Fre- 
dericia nok  tænke,  at  det  er  let- 
tere at  tage  til  landsarkiverne  i 
Viborg,  Odense  eller  Åbenrå. 
Det  kan  i  første  omgang  være 
rigtigt;  men  ikke  på  lidt  længe- 
re sigt! 

Vort  center  i  Fredericia  er  et 
såkaldt  fase  4  center,  og  det  vil 
sige  stavens  »hovedbibliotek«. 

Men  dette  er  kun  begyndel- 
sen! Det  er  planlagt,  at  der  skal 
oprettes  såkaldte,  fase  3  centre, 
i  andre  byer  i  staven,  og  disse 
centre  vil  være  i  stand  til  at  be- 
tjene »kunderne«  med  de  sam- 
me ressourcer,  som  vi  idag  har 
i  Fredericia! 

En  af  kirkens  missioner  er  at 
forløse  vore  døde.  Det  slægtshi- 
storiske center  kan  hjælpe  os 
som  medlemmer  med  at  kunne 
udføre  denne  storslåede  opga- 
ve. 

Mange  ikke-medlemmer  af 
kirken  besøger  vore  centre,  for- 
di der  i  verden  idag  er  en 
stærkt  stigende  interesse  for 
slægtsforskning. 

Det  er  også  godt,  når  kirkens 
medlemmer  bliver  fanget  af 
denne  interesse,  for  så  kan  vi 
bedre  røgte  vort  ansvar  med  at 
forløse  vore  døde. 

Vel  mødt  i  stavens  slægtshi- 
storiske center  i  Fredericia!  □ 
Knud  B.  Andersen. 


Midlertidig 
omlægning  af 
tempelgrænserne 


Den  31.  marts  blev  templet 
i  Schweiz  lukket  på  grund 
af  ombygning.  Af  den  grund  er 
de  forskellige  templers  grænser 
ændret  en  hel  del.  For  templet  i 
Stockholms  vedkommende  be- 
står forandringen  kun  i,  at  tem- 
plet foruden  de  nordiske  lande 
nu  oggså  er  tempel  for  Estland 
og  Sovjet.  Hvis  søskende  rejser 
sydpå  til  sommer  må  de  huske 
at  templet  i  Freiberg,  DDR,  vil 
være  hjemsted  for  Østrig,  Po- 
len, Tjekkoslovakiet,  Ungarn, 
Berlin,  Hamborg,  Hannover, 
Munchen  m.fl.  Templet  i 
Frankfurt  (Friedrichsdorf)  er 
åbent  for  Arabien,  Cypern, 
Egypten,  Grækenland,  Tyrkiet, 
Belgien,  Frankrig,  Italien,  Hol- 
land, Portugal,  Spanien, 
Schweiz.  Så  med  templet  luk- 
ket i  Zolikofen  er  pladsen  i  de 
to  tyske  templer  nok  noget  be- 
grænset, hvilket  man  bør  tage 
højde  for  hvis  man  ønsker  at 
besøge  et  af  de  to  templer. 

Områdepræsidentskabet  un- 
derstreger også  vigtigheden  af 
at  have  en  »meget  positiv  ind- 
stilling til  dette,  vi  burde  alle  vi- 
de hvor  velsignede  vi  er  ved  at 
have  så  mange  templer  som  vi  i 
virkeligheden  har  -  og  at  have 
dem  så  tæt  på  os.  Der  er  man- 
ge medlemmer  der  ikke  er  så 
heldige. 

Ændringerne  vil  højst  sand- 
synlig vare  de  næste  Vj2  år.  □ 

Hvordan  bevarer  man  åndelighed 
under  nadvermødet? 


For  mange  år  siden  var  jeg 
lærer  i  Pionerklasse  B.  Der  kan 
vel  have  været  4  drenge  i  klas- 
sen på  det  tidspunkt,  og  ifølge 
vores  lektie  skulle  vi  den  først- 
kommende søndag  tale  om  at 
få  noget  ud  af  nadvermødet.  Vi 
gennegik  lektien  og  talte  om  alt 
det  som  Herren  forventer  af  os 
når  vi  kommer  til  nadvermød- 
et. 


For  det  første  skulle  man 
selvfølgelig  have  et  ønske  om 
at  overvære  nadvermødet.  For 
det  andet  skulle  de  bevidst  tæn- 
ke: »Jeg  er  kommet  herhen  for 
at  tilbede  min  himmelske  Fa- 
der.« For  det  tredie  skulle  de 
undgå  at  tale  med  sidemanden 
eller  gøre  noget  andet  som  ville 
forstyrre  ånden  under  mødet. 
For  det  fjerde  var  det  vigtigt  at 


Hvordan  vi  gjorde  det: 


Specielt  for  dig 

Jeg  har  altid  været  fast  over- 
bevist om,  at  det  er  mit  eget 
ansvar  at  få  noget  ud  af  møder- 
ne. Hvis  du  forventer  at  høre 
noget  som  specielt  er  til  dig,  så 
vil  du  finde  det. 

Men  en  af  de  nemmeste  må- 
der at  komme  i  harmoni  med 
ånden  og  være  parat  til  at  lære, 
er  gennem  musik.  Musik  rører 
mere  ved  vore  følelser  end  vo- 
res fornuftsmæssige  tænken. 
Det  vidunderlige  budskab  der 
ligger  i  salmerne  kan  hjælpe  os 
til  at  komme  i  harmoni  med 
Frelseren  og  hans  lærdomme. 
Det  er  også  alletiders  måde  at 
få  hele  familien  involveret  i 
mødet  på.  Syng  med  af  fuldt 
hjerte,  løft  din  stemme  mod 
himlen.  □ 

Coralee  Mansfield, 
Utah. 

Den  rette  ånd 
betydningsfuld! 

Der  må  ikke  indføres  noget 
ved  nadvermøderne,  der  kan 
forringe  nadver-ordinansen. 
Medlemmerne  af  Kirken  bør 
samles  i  en  troens  og  bønnens 
ånd.  Deres  sind  og  tanker  bør 
være  henvendt  på  nadveren. 
Der  bør  ikke  være  nogen  hvi- 
sken eller  anden  form  for  sam- 
tale, for  dette  er  synd.  Hvert 
medlems  sind  skulle  dvæle  ved 


bønnerne  og  fyldes  af  deres  be- 
tydning. De,  som  gør  tjeneste 
ved  velsignelsen  af  symbolerne, 
bør  føle  det  højtidelige  i  hand- 
lingen og  det  hellige  ved  ordi- 
nansen,  akkurat  som  om  Her- 
ren personligt  var  tilstede  hos 
dem . . . 

Nadveren  er  en  af  de  hellig- 
ste ordinanser,  der  er  givet  til 
Kirken:  L&P  20:75. 

Således  ifølge  »Det  melki- 
sedekske  præstedømmes  lektie- 
hæfte . . .«  □ 

Søndagsskole-præsident 
Bjarne  Bæk,  Skive  gren. 


Jeg  forbereder  mig 
om  lørdagen . . . 

For  at  blive  åndeligt  opbyg- 
get under  nadvermødet  har  jeg 
lært  at  forberede  mig  om  lørda- 
gen, ved  at  gøre  alt  klar  til  søn- 
dagen, såsom  madlavning,  gøre 
sit  tøj  klar,  forberede  evt.  tale 
og  lektier,  så  jeg  føler  mig  godt 
tilpas.  Passer  endvidere  på  at  se 
så  lidt  TV  som  muligt  lørdag 
aften.  Har  også  fundet  det  op- 
byggende at  studere  evangeliet 
bønsomt  og  gå  rettidigt  til  ro. 
Jeg  kan  lide  at  vågne  tidligt 
søndag  morgen,  så  der  er  god 
tid  til  at  studere  skrifterne  og 
bøn.  Alt  det  har  jeg  fundet  så 
vigtigt,  for  selv  at  være  åndeligt 
forberedt. 


de  hver  især  gentog  nadverbøn- 
nerne stille  for  sig  selv,  når  den 
blev  bedt.  De  skulle  endvidere 
love  at  de  ville  erindre  sig  Jesus 
og  det  han  havde  gjort  for  hver 
enkelt.  Og  endelig  skulle  de 
prøve  at  huske  mindst  en  tanke 
fra  en  af  talerne. 

Nå,  det  er  faktisk  krav,  vi  al- 
le kunne  stille  os  selv  hver  søn- 
dag. Men  vi  talte  meget  om 


disse  ting  og  endelig  blev  vi 
enige  om  at  mødes  inden  nad- 
vermødet til  en  kort  bøn. 

Det  blev  for  et  par  af  dren- 
gene en  meget  stor  oplevelse  - 
også  for  læreren  -  for  efter  mø- 
det kom  en  af  drengene  hen  til 
mig  med  tårer  i  øjnene  og  sag- 
de, at  det  havde  været  noget  af 
det  bedste  han  nogensinde  hav- 
de oplevet.  Han  havde  følt  ån- 
den, han  vidste  at  Kirken  var 
sand. 

Så  åndeligheden  har  noget 
med  forberedelse  at  gøre.  Vi 
skal  -  ligesom  talere  og  koret  - 
være  rigtig  indstilletr  inden  mø- 
det begynder,  det  er  os  selv  der 
skal  gøre  noget.  □ 
Jørgen  Ljungstrøm, 
Gladsaxe. 


Den  vigtigste  del  ved  nad- 
vermødet, er  når  vi  nyder  nad- 
veren, vi  lytter  til  nadverbøn- 
nen, som  er  givet  os  af  Herren. 
Vi  ihukommer  Frelseren,  det 
offer  han  bragte  i  Getsemane 
og  på  Golgatha.  Tænker  på  den 
dag,  jeg  blev  nedsænket  i  van- 
det af  en  ydmyg  ældste  og  ind- 
gik her  en  pagt  med  Herren, 
om  at  holde  alle  hans  bud  og 
holde  ud  indtil  enden. 

Endvidere  bestræber  jeg  at 
lytte  med  en  positiv  ånd  til  sal- 
mer, bøn  og  talerne.  □ 
Rasmus  A.L.  Jensen. 


Hvordan  man  bevarer 
åndeligheden  under 
nadvermødet? 

Den  vigtigste  grund  til  at 
komme  i  kirke  om  søndagen  er 
at  modtage  nadveren.  Alt  andet 
er  bare  fyld!  Det  første  er  rig- 
tigt, det  andet  kan  ikke  være 
mere  forkert.  Lyt  til  talerne,  og- 
så når  de  er  kedelige!  Hvis  man 
har  forberedt  sig  selv  og  har 
Ånden  hos  sig,  vil  man  hele  ti- 
den høre  noget  interessant. 
Måske  er  det  ikke  talerens  ord, 
men  talerens  hensigt  Ånden  vi- 
deregiver. Alle  har  noget  at  gi- 
ve. 

Jeg  tror  alle  har  prøvet  at 
have  følelsen  af,  at  taleren  taler 
direkte  til  ens  dårlige  samvittig- 


hed. Sådan  kan  det  altid  være, 
også  uden  den  dårlige  samvit- 
tighed, hvis  man  beder  om 
Åndens  hjælp,  både  til  sig  selv, 
men  også  til  den,  der  taler.  Det 
forpligter  nemlig  dig  til  at  lytte, 
og  så  vil  du  få  meget  mere  ud 
af  mødet. 

Selvfølgelig  kan  små  børn 
kræve  100%  af  opmærksomhe- 
den, men  mødets  ånd  kan  styr- 
ke og  opbygge,  selv  om  man 
ikke  kan  koncentrere  sig  fuldt 
ud,  så  kom  alligevel.  □ 
Sv.  Aage  Andersen 
Københavns  4.  ward. 

Nadveren  er 
højdepunktet  

At  komme  før  tiden  og  nyde 
nadvermødets  præludium  -  og- 
så uden  musik  -  hører  for  mig 
med  til  at  kunne  blive  åndeligt 
opbygget  under  mødet. 

Når  vi  synger  Kirkens  sal- 
mer sammen  i  forsamlingen 
glæder  jeg  mig  fra  mit  inderste 
over  at  kunne  udtrykke  mine 
dybeste  følelser  i  sang  sammen 
med  søskende  i  kirken. 

Nadveren  er  højdepunktet 
ved  nadvermødet.  Jo  mere  ro, 
og  jo  længere  tid  den  tager,  jo 
mere  får  jeg  ud  af  denne  forny- 
else af  min  dåbspagt  og  den  er 
vigtig  for  mig.  Der  er  ofte  rig 
lejlighed  til  at  blive  distraheret 
under  nadveren.  Vi  har  4  min- 

dreårige  børn.  At  tage  det  uro- 
lige barn  på  skødet  og  hvisken- 
de fortælle  det  om,  hvad  der 
foregår  kan  være  en  hjælp.  Mit 
store  ønske  er,  at  børnene  også 
vil  opleve  nadveren  som  en  po- 
sitiv og  opbyggende  handling, 
ligesom  den  er  for  mig. 


Det  er  altid  dejligt  at  lytte  til 
den  belæring  og  de  vidnesbyrd 
der  bliver  givet  fra  talerstolen,  - 
det  er  mere  end  blot  ord  der 
kommer,  det  er  simpelthen  fø- 
de til  ånden.  □ 
Gerda  Nørgaard, 
Randers  Gren. 


KORT  SAGT: 


1 
2 


Syng  med  af  fuldt  hjer- 
te. Pris  Herren  i  sang. 


Forbered  dig  allerede 
om  lørdagen.  Det  gæl- 
der både  søndagens 
måltider  og  din  på- 
klædning. 


Bliv  åndelig  opbygget 
ved  at  komme  i  god  tid 
og  lytte  til  musikken. 

Lyt  til  nadverbønnerne 
og  lov  at  erindre  Jesus 
og  det  han  har  gjort  for 
os. 


SKRIV  TIL  OS: 

Inden  5.  juni: 

Hvordan  får  man  mest 
ud  af  det,  når  man  stu- 
derer Det  gamle  Testa- 
mente? 


Inden  5.  august: 

Hvordan  tager  vi  os  af 
vore  gamle  forældre? 


Inden  5.  oktober: 

Hvordan  afstresser  man 
juletiden? 


Ja,  skriv  til  os  om  oplevel- 
ser, gode  råd,  erfaringer 
eller  successer  i  forbindelse 
med  de  emner  vi  efterlyser 
indlæg  om.  Men  du  kan 
også  dele  dine  tanker  om 
emnerne  uden  at  have  per- 
sonlige erfaringer.  Del  det 
med  Kirkenyt's  læsere  ved 
at  sende  os  100-150  ord 
derom.  Send  brevet  til 
Stjernens  redaktion,  Hans 
Egedesgade  2, 1,  2200  Kø- 
benhavn N. 

Indsendte  bidrag  vil  bli- 
ve forkortet  eller  måske 
rettet,  hvis  det  er  nødven- 
digt. Bidrag  efter  nævnte 
datoer  kan  ikke  blive  op- 
taget i  bladet. 


Ward  hjælper 
hjemløse 

Heidelberg  -  Biskop  Wilfried 
Vogt  fra  Heidelberg  ward  i 
Mannheim  stav  skænkede  for 
nylig  næsten  5000  kroner  til  en 
lokal  forening,  der  støtter  hjem- 
løse mennesker. 

Pengene  var  indsamlet 
blandt  medlemmerne  i  Heidel- 
berg ward  og  to  amerikanske 


militærward  under  deres  årlige 
tysk-amerikanske  havefest.  Der 
blev  serveret  mad,  som  var 
skænket  af  medlemmer,  og  den 
blev  solgt  til  ikke-medlemmer 
og  lokale  forretningsfolk. 

»Det  offentliges  deltagelse 
oversteg  vores  forventninger«, 
bemærkede  Siegfried  Herr- 
mann,  som  er  stavens  informa- 
tionsvejleder. »Det  var  et  ene- 
stående eksempel  på  kristen 
hjælp  og  samfundstjeneste,  ydet 
af  Kirkens  medlemmer  og  ik- 
ke-medlemmer«. □ 


Tjekkoslovakiet  giver  Kirken 
sin  anerkendelse 


Høje  Tatra  er  et  naturskønt  område  med  stort  turistbesøg,  både  sommer 
og  vinter.  Her  ses  et  højtliggende  område  der  overvejende  anvendes 
til  græsning  og  høslel 


11932  profeterede  ældste 
John  A.  Widtsoe  i  Prag,  at 
en  dag  vil  Jesu  Kristi  Kirke 
sende  100- vis  af  missionærer 
ind  i  Tjekkoslovakiet  og  de  an- 
dre slaviske  lande  herunder 
Rusland. 

Han  sagde:  »Der  er  mere  is- 
raelsk blod  i  det  vestlige  Ru- 
sland end  i  hele  resten  af  Euro- 
pa, og  når  tiden  er  inde  til  at 
påbegynde  missionering  der,  vil 
folkene  slutte  sig  til  Kirken  i 
tusindvis.  Hele  landsbyer  og 
byer  vil  slutte  sig  til  Kirken  i 
grupper. 

Denne  mission  (Tjekkoslo- 
vakiet) er  betydningsfuld  for 
den  åbner  døren  til  de  slaviske 
lande,  dette  sprog  er  nøglen  til 
alle  de  slaviske  sprog.« 

Citatet  er  hentet  fra  en  af  de 
missionærer  som  var  til  stede 
ved  den  lejlighed,  han  nedskrev 
det  som  ældste  Widtsoe  sagde. 

Det  er  især  interessant  i  dag 
hvor  netop  den  tjekkiske  rege- 
ring har  anerkendt  Jesu  Kristi 
Kirke  af  Sidste  Dages  Hellige 
og  hvor  en  ny  mission  (som 
omtalt  andetsteds)  er  åbnet. 

Under  Det  Første  Præsi- 
dentskabs vejledning  mødtes 
ældste  Russell  M.  Nelson  fra 
De  tolvs  Råd,  ældste  Hans  B. 
Ringger,  præsident  for  det  eur- 
opæiske område  og  distrikt- 
spræsident  i  Tjekkoslovakiet  Ji- 
rir  Snederfler  med  førstemini- 


ster Josef  Hromodka  i  Prag 
den  6.  februar. 

»Vi  talte  om  den  ansøgning 
som  præsident  Snederfler  over- 
rakte regeringen  for  et  par  år  si- 
den, hvor  man  på  de  helliges 
vegne  bad  om  en  anerkendelse 
af  Kirken  i  Tjekkoslovakiet,« 
sagde  ældste  Nelson.  »Vi  mod- 
tog godkendelsen  den  21.  fe- 
bruar, ikke  som  en  ny  kirke, 
men  som  en  kirke  der  var  op- 
rettet for  over  60  år  siden,« 
fortsatte  ældste  Nelson,  »vi  har 
derved  fået  genoprettet  vores 
status  som  en  anerkendt  kirke  i 
den  tjekkiske  republik.  Og  det 
betyder,  at  vores  medlemmer 
vil  være  i  stand  til  at  dyrke 
Gud  i  fuld  værdighed  sådan 
som  de  før  har  gjort  det.  Det 
betyder  at  vi  vil  være  i  stand  til 
at  købe  og  sælge  ejendomme. 
Vi  vil  se  os  om  efter  et  sted 
hvor  de  hellige  kan  mødes. 
Missionærernes  vil  vende  tilba- 
ge til  Tjekkoslovakiet,«  sluttede 
ældste  Nelson. 

Der  er  i  dag  6  grene  i  landet. 

□ 

Church  News. 

Han  er  simpelthen  fascineret  af  Orson  Pratt 


Jens  Juhl  Jensen  gjorde  en 
opdagelse  da  han  tilfældig- 
vis fandt  en  Mormons  Bog 
mens  han  opholdt  sig  hos  en 
antikvarboghandler  for  at  finde 
en  bestemt  bog.  Han  blev  me- 
get interesseret,  da  han  så  at 
bogen  han  fandt  var  inddelt  i 
kapitler  og  vers.  Da  han  så  op- 
dagede -  ved  at  se  kolofonsiden 
-  at  denne  versinddeling  var  fo- 
retaget af  en  Orson  Pratt,  blev 
han  for  alvor  interesseret. 
Hvem  var  denne  Orson  Pratt 
og  hvad  var  Mormons  Bog  for 
noget? 

Hans  videre  undersøgelser 
foregik  på  Det  kongelige  Bib- 
liotek og  på  Universitetsbiblio- 
teket, hvor  han  fandt  mere  om 
Mormons  Bog. 

Hvorfor  blev  Jens  Juhl  så 
interesseret?  For  det  første  er 
han  universitetslektor  i  lingvi- 
stik, især  oldtidstekster  af  bl.a. 
Vergil.  For  det  andet  har  han 
skrevet  en  bog  der  hedder  »I 
begyndelsen  var  tallet«.  Den 
fortæller  om  hvordan  poesi  er 
anbragt  i  smukke  mønstre. 
Mønstre  er  noget  der  kan  be- 
skrives geometrisk.  Geometri  er 
tal.  Gennem  2000  år  har  digte- 
re glædet  sig  selv  og  deres  læse- 
re ved  at  udfordre  matematik- 
kens uforanderlige  love.  Og  det 
der  vakte  Jens  Juhls  interesse 
var  at  versinddelingen  i  Mor- 
mons Bog  er  opbygget  efter  de 
samme  matematiske  love. 


Det  har  foreløbig  givet  sig 
udtryk  i  to  artikler  i  dagbladet 
Information.  Den  første  fra  den 
27.  januar  er  den  mest  udførli- 
ge med  hensyn  til  Mormons 
Bog  og  Orson  Pratt.  Og  med 
tilladelse  fra  forfatteren  citerer 
vi: 

»Vil  man  kigge  nærmere  på 
hvordan  han  (Orson  Pratt)  har 
løst  sin  opgave  (da  han  inddelte 
Mormons  Bog),  kan  man  pas- 
sende starte  med  den  egentlige 
(altså  'lille')  Mormons  Bog. 
Den  er  inddelt  i  ni  kapitler 
med  disse  antal  vers: 
1 9-29-22-23-24-22- 10-41-37. 

Kvantitativt  er  der  ret  store 
udsving  hen  mod  slutningen, 
hvorimod  de  første  seks  kapit- 
ler er  temmelig  ensartede,  med 
en  snes  vers  i  hvert.  Mere  ejen- 
dommeligt er  det  imidlertid  at 
Pratts  talrække  er  enten  lige  el- 
ler primtal.  Ovenikøbet  er  der 
tilsyneladende  en  vis  ansats  til 
symmetri  med  hensyn  til  prim- 
tallenes placering:  de  optræder 
som  de  to  sidste  og  de  to  første. 
Dog  er  der  også  en  asymmetri  i 
denne  henseende  derved  at  tal- 
let 23  ikke  opptræder  lige  net- 
op i  midten  af  den  samlede  tal- 
række, men  kun  i  midten  af  en 
kort  differensrække  (22-23-24). 

Den  ovennævnte  talmængde 
er  også  et  helt  lille  mirakel.  Det 
ser  man  straks  hvis  man  stiller 
elementerne  op  i  størrelsesor- 


den, sådan: 
10    22  29 
19    23  37 
22    24  41 

For  det  første  iagttager  man 
at  højrekolonnen  rummer  ude- 
lukkende primtal,  for  det  andet 
at  samme  gælder  midterste 
vandrette  række.  For  det  tredje, 
at  de  to  diagonale  summer  er 
lige  store.  For  det  fjerde,  at  lin- 
jer parallelt  med  diagonalerne 
forbinder  tal  som  giver  primtal- 
summer (22+37  =  59;  19+24  = 
43;  19+22  -  41;  24+37  =  61). 
For  det  femte,  at  to  symmetri- 
ske, overlappende  konfiguratio- 
ner å  tre  tal  giver  summer  der 
er  lig  med  fordoblede  primtal 
(10+23+29  =  62;  22+23+41  = 
86).  For  det  sjette  at  tallenes 
samlede  sum  er  227,  som  na- 
turligvis er  et  primtal.  Kort 
sagt,  de  3  x  3  tal  udgør  et  ejen- 
dommeligt, men  raffineret  sær- 
tilfælde af  det  man  plejer  at 
kalde  for  et  magisk  kvadrat, 
hvad  der  trods  navnet  ikke  har 
noget  som  helst  magisk  over 
sig,  men  snarere  er  en  slags 
krydsogtværs  på  talmæssigt 
grundlag.  Den  helt  perfekte 
version  af  kvadratet  ser  sådan 


ud: 

10 

19 

22 

37 

29 

23 

22 

41 

24 

Vi  vil  overlade  det  til  den 


eventuelle  interesserede  læser 
selv  at  analysere  sig  frem  til 
skønheden  i  systemet. 

Dette  »magiske  kvadrat«  gi- 
ver grundlag  for  en  forståelse  af 
tallenes  præcise  størrelse,  men 
ikke  af  deres  placering.« 

Jens  Juhl  fortsætter  med  at 
forklare  mere  om  denne  inter- 
essante talrække  og  fortsætter: 

»Kapitel-  og  versinddelingen 
af  (den  lille)  Mormons  Bog  be- 
ror på  et  præcist  udtænkt  arit- 
metisk spil,  ser  det  ud  til.  Kan 
denne  hypotese  sandsynliggø- 
res? 

Det  kan  den.  For  det  første 
er  systemet  her  ikke  det  eneste  i 
værket.  Første  del  af  (den  sto- 
re) Mormons  Bog  (dvs.  1.  Nep- 
hi  Bog)  har  en  lige  så  klar  nu- 
merisk struktur,  som  det  imid- 
lertid ville  blive  for  omstænde- 
ligt at  gå  ind  på  her.  For  det 
andet  var  Pratt  faktisk  ikke 
blot,  som  refereret  ovenfor, 
'den  intelligenteste  blandt  alle 
mormoner',  men  også  -  i  hvert 
fald  en  overgang  -  professor  i 
matematik,  nemlig  ved  univer- 
sitetet i  Nauvoo,  Illinois. 

Sammenligner  man  Orson 
Pratt's  segmenterede  revision  af 
teksten  med  originalen,  så  fal- 
der det  straks  i  øjnene  hvad  der 
har  inspireret  ham.  Det  er 
nemlig  ikke  sådan  at  den  op- 
rindelige tekst  bare  skøjter  der- 
udad i  én  køre:  den  er  inddelt  i 
fire  kapitler.  Pratt  har  ladet  sig 

inspirere  af  det  oprindelige  ka- 
pitelantal på  (kvadrattallet)  fire 
til  at  vælge  det  næstfølgende 
kvadrattal  som  sit  kreative  ud- 
gangspunkt -  hvad  enten  det  så 
er  pr.  imagination,  intuition  el- 
ler revelation  han  er  nået  frem 
til  et  så  perfekt  resultat. 

Gennem  rationelle  studier 
kan  det  i  hvert  fald  ikke  være 
sket.  For  den  systematiske  ud- 
forskning af  europæisk  talkom- 
position er  kun  cirka  fyrre  år 
gammel,  og  Metellus  (Metellus 
er  en  middelaldermunk,  som 
for  800  år  siden  benyttede  sam- 
me teknik  i  sine  digte)  dukkee- 
de  først  frem  af  arkiverne  for  li- 
ge netop  25  år  siden.  Så  meget 
desto  mere  forunderligt  et  sam- 
mentræf.« 

I  en  efterfølgende  kronik  fra 
den  3.  februar  følger  Jens  Juhl 
nogle  af  sine  betragtninger  op 
ved  at  skrive: 

»Der  må  have  ligget  en  me- 
get stor  intellektuel  indsats  bag 
udarbejdelsen  af  dette  mønster, 
men  der  er  unægtelig  også  to 
ejendommeligheder  ved  det. 

For  det  første  at  Pratt  har 
kunnet  holde  sin  mund.  Han 
havde  immerhen  45  børn  ren- 
dende om  fødderne  på  sig, 
mens  han  lavede  det.  For  det 
andet  at  systemet  har  kunnet 
forblive  ubemærket  i  over  hun- 
drede år,  selv  om  den  tekst  det 
præger  har  været  studeret  af 
mennesker  i  millionvis  gennem 
samme  tidsrum.« 

Som  man  kan  forstå  er  Jens 
Juhl  Jensen  meget  fascineret  af 
Orson  Pratt  og  siger,  at  det  ik- 
ke er  tilfældigt  at  Orson  Pratt 
har  lavet  sin  versinddeling,  så- 
dan som  det  er  gjort,  det  er  en 
matematikker  der  har  gjort  det. 
Det  er  ligefrem  genialt. 

Det  bliver  endnu  mere 
spændende,  når  vi  ved  at  fx  he- 
le 1 .  Nephi  er  inddelt  efter  et 
andet  mønster,  det  vi  kalder 
kiasmus.  Og  da  det  er  af  for- 
holdsvis ny  dato  man  har  fået 
det  fulde  kendskab  til  denne 
måde  at  skrive  på,  så  bliver  Or- 
son Pratt's  indsats  endnu  mere 
spændende.  Hvad  vidste  han 
om  kiasmus?  □ 
Jørgen  Ljungstrøm. 


De  vil  lære  folk  at  holde  op  med  at  ryge 


LÆR  AT 
HOLDE  OP  MED 
AT  RYGE 

*  90  minutters  workshop 

*  gratis  undervisning 

*  ingen  udgifter  til  materialer 

*  hold  op  med  at  ryge  på  7  dage 

*  ingen  medicin,  ingen  hypnose 

*  du  skal  blot  følge  15  enkle  trin 

dette  program.  Pavlov  beviste 
at  man  kan  udvikle  betidede 
reflekser.  Det  er  disse  betidede 
reflekser  man  med  dette  pro- 
gram forsøger  at  bekæmpe.« 

»Vi  er  meget  spændte  på  at 
komme  i  gang  med  dette  pro- 
gram. Vi  hhåber  dels  at  komme 
i  kontakt  med  en  masse  men- 
nesker dels  at  vi  vil  kunne  hjæl- 
pe disse  mange  mennesker  til  at 
leve  et  bedre  liv,«  slutter  søster 
Mathiassen  og  søster  Marshall. 

Det  er  interessant  at  de  to 
kvindelige  missionærer  i  Bag- 
sværd er  kommet  på  ideen  med 
tobak-afvænning,  idet  br.  Jens 
Kristoffersen  fra  regionens  pu- 
blic relations  igennem  et  stykke 
tid  har  haft  et  program  under 
udarbejdelse,  der  bl.a.  består  af 


I 


deres  iver  for  at  få  kontakt 
med  flere  mennesker  og 
hjælpe  har  to  kvindelige  mis- 
sionærer i  3.  ward  i  Køben- 
havns stav  sat  en  kampagne 
igang  for  at  hjælpe  folk  i  Bag- 
sværd og  Lyngby  til  at  holde 
op  med  at  ryge. 

»Vi  benytter  et  program  der 
hedder  'Hold  op  med  at  ryge', 
der  hjælper  folk  til  at  holde  op 
med  at  ryge  på  blot  7  dage. 
Det  kan  måske  lyde  fantastisk 
men  faktisk  har  vi  allerede  af- 
prøvet det  med  succes,«  forkla- 
rer søster  Mathiassen,  der  er 
udsendt  fra  Frederikshavn. 

Søster  Mathiassen  og  hendes 
kammerat  søster  Marshall  er 
gået  i  gang  med  at  hænge  re- 
klamesedler op  i  supermarke- 
derne i  Bagsværd  og  Lyngby 
for  at  gøre  folk  opmærksomme 
på  det  enstående  program  de 
har  at  tilbyde. 

»Selvom  folk  måske  ikke 
ønsker  at  blive  medlemmer  ef- 
ter at  de  har  prøvet  vores  pro- 
gram, har  vi  dog  gjort  dem  en 
tjeneste  og  hjulpet  dem  til  at  le- 
ve et  sundere  og  renere  liv. 
Man  kan  faktisk  sige  at  vi  på 
den  måde  tjener  dem,«  fortæl- 
ler søster  Marshall,  der  kom- 
mer fra  Utah  i  USA. 

»Det  er  ikke  et  program, 
som  'narrer  folk'  til  at  blive 
medlemmer  af  Kirken.  Pro- 


Søster  Marshall  fra  USA  og  søster  Mathiassen  fra  Frederikshavn,  der 
er  i  færd  med  at  iværksætte  et  samfundsnyttigt  program  i  Københavns 
omegn.  (TD  foto). 


grammet  er  reelt  nok.  Folk  hol- 
der faktisk  op  med  at  ryge  hvis 
de  følger  det.  Vi  prøvede  det 
sidste  år  på  en  ung  pige  som  al- 
drig blev  medlem  af  Kirken, 
som  siden  da  ikke  har  rørt  en 
cigaret  -  så  det  virker«  siger  sø- 
ster Mathiassen. 

»Programmet  består  af  15 
trin,  der  skal  følges  meget  om- 
hyggeligt, idet  det  ofte  er  små 
ting,  der  kan  fremkalde  trangen 
til  at  ryge.  Et  meget  væsentligt 
element  i  programmet  er 
blandt  andet  at  man  prøver  at 
ændre  de  ting,  der  gør  at  man 
ryger.  Man  kan  sige  at  det  er 
Pavlovs  teorier  man  udnytter  i 


en  halv  times  videofilm  med 
kendte  eksperter,  der  udtaler  sig 
imod  rygning.  Måske  vil  det 
være  muligt  for  missionen  og 
regionens  PR  at  finde  en  fælles 
strategi  på  dette  interessante 
felt.  Det  er  ivertfald  gode  initia- 
tiver i  en  tidsalder  hvor  flere  og 
flere  mennesker  ønsker  at  hol- 
de op  med  at  ryge.  □ 
Carsten  Gram 


Cigaretten  -  med  knude  på. 

Københavns  Stavs  Formel  1 
Grand  Prix  &  Kagekonkurrence 

Aktivitetssalen,  hvor  banelegemet  var  opbygget. 


Over  300  medlemmer  og 
venner  af  Kirken  var  sam- 
let d.  24.  februar,  da  3.  wards 
Unge  Piger  og  Unge  Mænd 
havde  arrangeret  en  herlig  fa- 
milie-eftermiddag på  Magle- 
gårds Alle  for  hele  Københavns 
stav. 

Dagens  hovedattraktioner 
var  afviklingen  af  Københavns 
Stavs  Formel  1  Grand  Prix 
samt  Stavens  Store  Kagekon- 
kurrence. 

De  mange  deltagere  måtte 
ved  indgangen  til  GUF-salen 
stå  i  kø  for  at  lade  sig  indskrive 
til  de  respektive  konkurrencer. 
»Politiet«  havde  velvilligt  stillet 
mandskab  til  rådighed  til  in- 
spektionen af  racerbilerne,  som 
alle  skulle  synes  inden  de  kun- 
ne deltage  i  løbene.  79  biler  af 
alle  afskygninger  og  20  utrolige 
kager  stillede  op  i  dagens  kon- 
kurrencer. 

Aktivitets-salen  var  lavet  om 
til  et  sandt  Grand  Prix-miljø. 
Store  reklameskilte  for  dækfir- 
maer, olie  og  benzin  samt  po- 
pulære bilmærker  dækkede 
bander  og  vægge.  Reklameflag 
og  bannere  hang  fra  loftet  og 
over  scenen.  Bildæk,  klister- 
mærker og  store  farvestrålende 
plakater  var  der  overalt.  Det 


var  lige  før  man  kunne  høre 
motorbrøl  og  lugte  bilos.  Der 
var  gøgl  og  forlystelsesboder, 
som  det  rigtigt  hører  sig  til  på 
en  Grand  Prix-dag.  På  førstesa- 
len var  der  non-stop  video  med 
Bjergkøbing  Grand  Prix,  Her- 
bie-film  og  meget  mere.  Og 
som  altid  når  vi  var  samlet,  var 
der  masser  af  forfriskninger  i 
køkkenet. 

Klokken  15.30  præcis  lod 
konferencier  Søren  Bostrup  Sø- 
rensen startsignalet  gå  for  de 
første  5  biler,  der  for  ned  ad 
den  projektørbelyste  10  meter 
lange  racerbane.  Elektronisk 
snilde  og  dygtige  computerfolk 
gjorde  det  muligt  for  samtlige 
tilskuere  øjeblikkeligt  at  følge 
resultaterne  fra  hvert  enkelt  he- 
at. Noget  der  senere  skulle  vise 
sig  yderst  værdifuldt,  da  kon- 
kurrencen skærpedes,  og  det 
blotte  øje  ikke  længere  kunne 
registrere,  hvem  der  kom  først. 

Mens  de  indledende  heat 
blev  afviklet  arbejdede  dagens 
to  dommerkomiteer  i  det  stille 
med  at  bedømme  både  kager 
og  biler.  Kagekonkurrencens 
tre  dommere  fik  nok  at  se  til  og 
at  smage  på,  da  de  skulle  finde 
vindere  i  de  to  hovedkatego- 
rier: Bedste  Smag  og  Bedste 


Dekoration,  samt  i  underkate- 
gorierne den  mest  opfindsom- 
me kage,  den  mest  indbyden- 
de kage,  den  mest  ambitiøse 
kage  og  den  sundeeste  kage. 

Bilkonkurrencens  dommer- 
komite udviste  stort  overblik, 
da  de  blandt  de  79  deltagende 
racere  fandt  de  tre  mest  aero- 
dynamiske, de  tre  mest  origi- 
nale, de  tre  flotteste,  de  tre 
mest  naturtro  og  de  tre  mest 
klassiske  biler  samt  dagens 
tre  drømmebiler. 

Efter  102  indledende  heat 
fandt  man  frem  til  de  25  hur- 


og  kategorier.  I  kagekonkurren- 
cens to  hovedkategorier  var  der 
indstiftet  to  vandrepokaler  til 
vinderne,  som  for  bedste  smag 
blev  mor  og  datter:  Heidi  og 
Stine  Madsen,  3.  ward.  De 
havde  lavet  en  udsøgt  lagkage 
med  marcipan  og  en  eneståen- 
de nougat/ -flødeskumscreme, 
som  fik  det  hele  til  at  smelte  på 
tungen.  Vinderen  af  pokalen 
for  bedste  dekoration  blev: 
Katja  Corfitzen,  3.  ward,  der 
flot  havde  dekoreret  sin  iøvrigt 
meget  velsmagende  kage  med 
yndige  blade  og  blomster. 


Målfeltet,  hvor  tidtagningen  var  elektronisk  styret 


tigste  biler,  som  i  semifinalen 
skulle  dyste  om  fem  finale- 
pladser. Til  forskel  fra  de  indle- 
dende runder  fuldførte  alle  bil- 
erne i  semifinalerunden  deres 
heat  og  efter  utrolig  spænding 
og  yderligere  30  heat  stod  det 
klart,  at  finalens  5  deltagere 
skulle  blive:  Jesper  Olsen,  1. 
ward;  Eric  Toft,  3.  ward;  Anita 
Darre,  3.  ward;  Morten  Han- 
sen, 4.  ward  samt  dagens  eneste 
ubesejrede  bil,  nemlig  Dan  An- 
dersen fra  Allerød  ward. 

Inden  finalerunden  og  kårin- 
gen af  Stavens  Grand  Prix-me- 
ster  1990,  kårede  dommerko- 
miteerne vinderne  og  uddelte 
diplomer  i  de  øvrige  discipliner 


Imens  gjorde  dagens  fem 
hurtigste  biler  klar  til  finalerun- 
den. Bilerne  blev  efterset  og 
trimmet  en  ekstra  gang.  Man 
checkede,  at  hjulene  sad  som 
de  skulle,  og  der  blev  smurt 
med  teflon,  grafitstøv  og  oli- 
venolie, hvilket  måske  skulle 
vise  sig  at  blive  udslagsgivende 
for  den  ellers  helt  utroligt  jævn- 
byrdige finale. 

Fem  heat  skulle  der  køres. 
Og  allerede  i  finalerundens  før- 
ste heat  kom  overraskelsens! 
Dan  Andersens  hidtil  ubesejre- 
de bil  endte  på  en  5.  plads. 
Hvad  var  der  sket?  Vi  spurgte 
ham,  og  han  svarede,  at  hans 
bil  kørte  på  olivenolie,  og  at 


MAJ  1  990 

18 


UK 


■  .  ■■■■   :  ■  :.  ..: 


I,: 


......      .    .  ;:  : 


mmm. 


»Bilen«  startede  med  en  træklods  og  4  hjul  -  resten  er  snilde  og 
fingerfærdighed 


og  her  er  det  færdige  resultat  Flotte  biler. 


den  jo  havde  kørt  fint  hele  da- 
gen; og  at  han  under  trimnin- 
gen havde  givet  den  en  ekstra 
sjat  olie  for  at  få  bilen  op  på 
fulde  omdrejninger!  Men  ak, 
den  havde  fået  for  meget,  og  i 
stedet  for  at  mindske  modstan- 
den på  hjulene,  virkede  den  ek- 
stra olie  som  en  bremse. 

Dan  Andersen  kom  stærkt 
igen  i  de  efterfølgende  heat 
med  tre  andenpladser  og  en 
tredieplads,  men  kunne  aldrig 
indhente  det  tabte  terræn.  Iste- 
det  gik  det  hen  og  blev  en 
overordentlig  spændende  afslut- 
ning mellem  finalens  eneste  pi- 
ge, Anita  Darre,  Eric  Toft  og 
Jesper  Olsen.  Efter  tre  heat 


stod  de  tre  helt  lige  med  8  po- 
int hver,  for  henholdsvis  place- 
ringer som  nr.  1,  4,  3  og  nr.  4, 
3,  1  samt  som  nr.  2,  1  og  5. 

På  dette  tidspunkt  stod  alle 
tilskuerne  op  omkring  banen. 
Salget  i  køkkenet  var  gået  helt  i 
stå,  boderne  var  tomme  og  ik- 
ke engang  en  god  film  på  før- 
stesalen kunne  trække  folk  væk 
fra  dette  sindsoprivende  drama. 

I  4.  heat  var  der  ikke  mere 
end  5  cm's  forskel  på  nr.  1  og 
nr.  5.  Først  da  den  elektroniske 
scoringstavle  tændtes  kunne 
man  afgøre  løbet.  Eric  havde 
vundet  sin  anden  heatsejr,  Ani- 
ta var  blevet  nr.  2  og  i  det  tætte 
opløb  var  Jesper  havnet  på  en 


fjerdeplads  og  måtte  nu  dele 
den  samlede  tredieplads  med 
Dan.  Desværre  fik  Morten 
Hansen  på  trods  af  fremragen- 
de præstationer  tidligere  på  da- 
gen, ikke  meget  at  skulle  have 
sagt  i  dagens  finale.  Hans  bed- 
ste placering  blev  en  3.  plads  i 
første  heat. 

Inden  femte  og  afgørende 
heat  var  stillingen  altså  den,  at 
Eric  førte  med  9  point,  Anita 
havde  10  point  og  både  Jesper 
og  Dan  havde  12  poiunt  og 
dermed  begge  en  teoretisk 
chance  for  at  vinde  titlen,  mens 
Morten  med  17  point  måtte  se 
sig  uden  mesterskabschance. 
Femte  heat  blev  lige  så  tæt  som 
4.  heat.  Scoringstavlen  viste,  at 
Anita  havde  vundet  heatet  og 
dermed  scoret  1  point.  For  at 
Eric  nu  skulle  kunne  opnå  uaf- 
gjort med  Anita,  måtte  han  ha- 
ve en  2.  plads!!  Men  nej.  Dan 
Andersen  havde  fået  fart  på 
maskinen  tilsidst  og  kilet  sig 
ind  mellem  de  to  og  dermed 
henvist  Eric  til  heatets  3.  plads 
og  dermed  var  sagen  efter  3J/2 
time  og  137  heat  klar. 

Vinder  af  Københavns 
Stavs  Formel  1  Grand  Prix 
1990  og  bærer  af  titlen  som 
Grand  Prix  Mester  1990 
samt  indehaver  for  et  år  af 
vandrepokalen:  DEN  GYLD- 
NE RACER  blev: 


Dommerkomiteen  i  Kagekonkur- 
rencen voterer.  Der  var  mange 
flotte  kager. 


foto:  Lisa  Andersen 


Anita  Darre,  3.  ward  med  11 
point 

nr.  2  blev:  Eric  Toft,  3.  ward 
med  12  point 

nr.  3  blev:  Dan  Andersen,  Al- 
lerød ward  med  14  point 
nr.  4  blev:  Jesper  Olsen,  1. 
ward  med  16  point 
nr.  5  blev:  Morten  Hansen,  4. 
ward  med  22  point. 

Efter  finalen  fik  alle  lov  til  at 
smage  på  kagekonkurrencens 
kager.  Dagen  afsluttedes  på 
sædvanlig  vis,  hvorefter  prima- 
rybørn  og  forældre  tog  hjem, 
mens  de  14-18  årige  efter  en 
halv  times  pause  fortsatte  med 
dans,  leg  og  tøndeslagning. 

Arrangørerne  vil  gerne  takke 
alle,  som  medvirkede  til  at  gøre 
det  til  en  sjov  og  spændende 
dag,  og  som  lagde  tid  og  kræf- 
ter i  opbygningen  af  hele  sho- 
wet. Også  en  stor  tak  til  alle  de 
unge,  der  blev  og  hjalp  til  med 
at  rydde  op  under  og  efter  dan- 
sen. 

Sidst,  men  ikke  mindst  håber 
arrangørerne,  at  det  har  givet 
mange  hyggelige  timer  der- 
hjemme mellem  forældre  og 
børn,  i  køkkenet  med  mel  og 
æg  eller  i  værktøjskassen  med 
sav  og  sandpapir. 

Man  må  håbe  det  bliver  en 
årligt  tilbagevendende  begiven- 
hed. □ 

Thomas  Ringheim. 


Morten  Corfitzen  fik  diplom  for 
den  mest  originale  bil 
(Flere  billeder  næste  side). 

Vinderen  af  formel  1  Anita  Darre. 


.  "f. 

Endnu  en  diplomtager 
Camilla  Sprehn. 


Farvefotografier 
fuldender  bibelstudium 

Kirken  har  produceret  bog  og  plakater, 
som  nu  er  til  rådighed 


Man  forstår  ofte  Bibelens 
lærdomme  bedre,  når 
man  ved  lidt  om,  hvordan  om- 
råderne ser  ud,  der  hvor  de  for- 
skellige begivenheder  fandt 
sted. 

For  at  fuldende  studiet  af  Bi- 
belen, har  Kirken  gjort  det  mu- 
ligt for  os  at  anskaffe  os  en  bog 
og  en  række  kort,  med  159  far- 
vebilleder over  de  mest  betyde- 
lige steder  i  det  hellige  land. 
Billederne  er  dels  taget  fra  et 
bemandet  rumfartøj,  dels  fra  en 
flyvemaskine  og  dels  fra  jorden. 

BIBELENS  LANDE:  Fo- 
tografier, landkort  og  kom- 
mentarer er  samlet  i  en  bog 
med  blødt  omslag.  Den  måler 
ca.  30  x  25  cm.  »Denne  bog 
kan  gøre  oplevelsen  med  at  læ- 
se Bibelen  realistisk  og  forståe- 
lig, så  læseren  ikke  behøver  at 
overlade  til  fantasien  at  finde 
ud  af,  hvordan  der  så  ud  i  det 
land,  hvor  Jesus  vandrede,  og 
hvor  profeterne  boede  og  un- 
derviste«, sagde  Wayne  Lynn 
fra  Kirkens  afdeling  for  studie- 
kurser. »Dette  land  er  uadskil- 


leligt forbundet  med  de  begiv- 
enheder, der  fandt  sted  dér. 

Når  man  bruger  denne  bog, 
mens  man  studerer  Bibelen,  vil 
man  lettere  kunne  finde  steder- 
ne på  landkortet  og  genkende 
billederne.  Det  giver  større  ind- 
sigt og  dybere  forståelse  for  det 
læste.  Mange  af  de  belærende 
eksempler  i  skrifterne  udsprin- 
ger fra  de  nære  omgivelser, 
hvor  undervisningen  blev  givet. 
Når  man  ved,  hvordan  disse 
steder  så  ud,  så  bliver  læsnin- 
gen i  skrifterne  langt  mere 
spændende«. 

Der  er  indholdsfortegnelse 
og  en  ordliste  foran  i  bogen. 
De  seksten  sider  med  billeder, 
der  er  taget  fra  et  rumfartøj,  er 
arrangeret  under  hinanden  på 
en  side.  Der  er  en  nøje  forkla- 
ring på,  hvad  billederne  fore- 
stiller. I  bogen  er  der  krydshen- 
visninger til  Kirkens  engelske 
King  James  udgave  af  Bibelen 
og  til  de  medfølgende  landkort. 

De  159  billeder  i  bogen  fin- 
des også  på  et  sæt  plakater  i 
størrelsen  ca.  100  x  60  cm. 


Hertil  medfølger  et  skema  med 
oplysninger,  som  hjælp  til  at 
identificere  hvert  enkelt  billede. 

Hertil  kommer  to  plakater 
på  ca.  100  x  60  cm  med  satellit 
farvebilleder,  der  er  sat  sammen 
til  en  udsigt  over  de  historiske 
områder  i  det  hellige  land.  På 
plakaterne  står  navnene  på  ga- 
der, byer,  floder  og  andre  van- 
de. 

Bogen,  plakaterne  og  satellit- 
plakaterne vil  være  værdifulde  i 
seniorklassens  undervisning  så- 
vel som  til  familieaftener  eller 
for  den  enkelte,  som  studerer 
personligt. 

Bogen,  plakaterne  og  satellit- 
plakaterne kan  bestilles  fra  Salt 
Lake  Distribution  Center,  1999 
W.  1700  South,  Salt  Lake  City, 
Utah  84104-4233.  Bible  lands 
book,  stock  nr  PBIC0562,  pris 
10.50  dollars.  Bible  lands  pho- 
tographs  (set  med  otte  plaka- 
ter) stock  nr  VVVISI452,  pris 
15  dollars  og  Holy  Land  satelli- 
te  map  (set  med  to  plakater) 
stock  nr  VVISI463,  pris  15 
dollars.  □ 


En  kagevinder  Louise  Toft. 


Dejlige  billeder  fra  Det  Hellige  Land  til  undervisningsbrug,  (foto:  Gerry  Avant). 


MAJ  1990 

20 


